open-index/open-wikipedia-markdown huggingface dataset:
ಸಿರೆ

thumb|ಸಿರೆಯ ರಚನೆ

**ಸಿರೆಗಳು** ಹೃದಯದ ಕಡೆಗೆ ರಕ್ತವನ್ನು ಸಾಗಿಸುವ ರಕ್ತನಾಳಗಳು. ಬಹುತೇಕ ಸಿರೆಗಳು ಅಂಗಾಂಶಗಳಿಂದ ಹೃದಯಕ್ಕೆ ಆಮ್ಲಜನಕ ರಹಿತ ರಕ್ತವನ್ನು (ಮಲಿನ ರಕ್ತ ನಾಳಗಳು- ವೈನ್ಸ್)ಸಾಗಿಸುತ್ತವೆ; ಶ್ವಾಸಕೋಶದ ಸಿರೆ ಮತ್ತು ಹೊಕ್ಕುಳಿನ ಸಿರೆಗಳು ಅಪವಾದಗಳಾಗಿವೆ, ಇವೆರಡೂ ಹೃದಯಕ್ಕೆ ಆಮ್ಲಜನಕಯುಕ್ತ ರಕ್ತವನ್ನು ಸಾಗಿಸುತ್ತವೆ. ಸಿರೆಗಳಿಗೆ ತದ್ವಿರುದ್ಧವಾಗಿ, ಅಪಧಮನಿಗಳು (ಶುದ್ಧರಕ್ತನಾಳಗಳು -ಆರ್ಟರಿ) ಹೃದಯದಿಂದ ಬೇರೆ ಅಂಗಾಂಗಳ ಕಡೆಗೆ ರಕ್ತವನ್ನು ಸಾಗಿಸುತ್ತವೆ. 
## ಲಕ್ಷಣ
ಸಿರೆಗಳು ಅಪಧಮನಿಗಳಿಗಿಂತ ಕಡಿಮೆ ಮಾಂಸಲವಾಗಿರುತ್ತವೆ ಮತ್ತು ಹಲವುವೇಳೆ ಚರ್ಮಕ್ಕೆ ಹೆಚ್ಚು ಹತ್ತಿರವಿರುತ್ತವೆ. ಬಹುತೇಕ ಸಿರೆಗಳಲ್ಲಿ ಹಿಂಹರಿವನ್ನು ತಡೆಗಟ್ಟಲು ಕವಾಟಗಳಿರುತ್ತವೆ.

ಸಿರೆಗಳು ರಕ್ತವನ್ನು ವಾಪಸ್ಸು ಹೃದಯಕ್ಕೆ ಸಾಗಿಸುವ ನಾಳಗಳಾಗಿ ದೇಹದಾದ್ಯಂತ ಇವೆ. ಬಾಹ್ಯxಆಳದ, ಶ್ವಾಸಕೋಶದxಶ್ವಾಸಕೋಶೇತರ, ಮತ್ತು ದೊಡ್ಡxಸಣ್ಣ ಸೇರಿದಂತೆ, ಸಿರೆಗಳನ್ನು ಅನೇಕ ರೀತಿಗಳಲ್ಲಿ ವರ್ಗೀಕರಿಸಲಾಗುತ್ತದೆ. ಇವು ದೇಹದ ಜೀವಕೋಶಗಳಲ್ಲಿರುವ ಕಶ್ಮಲ, ಇಂಗಾಲಾಮ್ಲಗಳನ್ನು ಹೀರಿದ ರಕ್ತವನ್ನು ಹೃದಯಕ್ಕೂ ಅಲ್ಲಿಂದ ಶ್ವಾಸಕೋಶಕ್ಕೂ ಸಾಗಿಸುವುವು.
## ವಿಧಗಳು
**ಬಾಹ್ಯ ಸಿರೆಗಳು* ದೇಹದ ಮೇಲ್ಮೈಗೆ ಹೆಚ್ಚು ಹತ್ತಿರವಿರುತ್ತವೆ, ಮತ್ತು ಅನುರೂಪ ಅಪಧಮನಿಗಳನ್ನು ಹೊಂದಿರುವುದಿಲ್ಲ.
**ಆಳದ ಸಿರೆಗಳು* ಶರೀರದ ಹೆಚ್ಚು ಆಳದಲ್ಲಿರುತ್ತವೆ ಮತ್ತು ಅನುರೂಪ ಅಪಧಮನಿಗಳನ್ನು ಹೊಂದಿರುತ್ತವೆ.
**ರವಾನೆಗಾರ ಸಿರೆಗಳು* ಬಾಹ್ಯ ಸಿರೆಗಳಿಂದ ಆಳದ ಸಿರೆಗಳಿಗೆ ರಕ್ತವನ್ನು ಬರಿದುಮಾಡುತ್ತವೆ. ಇವುಗಳನ್ನು ಸಾಮಾನ್ಯವಾಗಿ ಕೆಳಗಿನ ಅವಯವಗಳು ಮತ್ತು ಪಾದದ ಸಂದರ್ಭದಲ್ಲಿ ಸೂಚಿಸಲಾಗುತ್ತದೆ.
**ಸಂವಹನ ಸಿರೆಗಳು* ಬಾಹ್ಯ ಸಿರೆಗಳಿಂದ ಆಳದ ಸಿರೆಗಳಿಗೆ ನೇರವಾಗಿ ಸಂಪರ್ಕ ಕಲ್ಪಿಸುವ ಸಿರೆಗಳು.
**ಶ್ವಾಸಕೋಶದ ಸಿರೆಗಳು* ಶ್ವಾಸಕೋಶದಿಂದ ಹೃದಯಕ್ಕೆ ಆಮ್ಲಜನಕಯುಕ್ತ ರಕ್ತವನ್ನು ಒಯ್ಯುವ ಸಿರೆಗಳ ಸಮೂಹ.
**ಶ್ವಾಸಕೋಶೇತರ ಸಿರೆಗಳು* ದೇಹದ ಅಂಗಾಂಶಗಳನ್ನು ಬರಿದುಮಾಡಿ ಹೃದಯಕ್ಕೆ ಆಮ್ಲಜನಕರಹಿತ ರಕ್ತವನ್ನು ರವಾನಿಸುತ್ತವೆ.
ವಿಪರ್ಯಯ (ಹಿಮ್ಮುಖವಾಗಿ) ದಿಕ್ಕಿನಲ್ಲಿ ರಕ್ತ ಹರಿಯುವುದನ್ನು ತಡೆಗಟ್ಟಲು ಬಹುತೇಕ ಸಿರೆಗಳು ಕವಾಟಗಳನ್ನು ಅಳವಡಿಸಿಕೊಂಡಿರುತ್ತವೆ.

## ಸಿರೆಯ (ಮಲಿನ ರಕ್ತನಾಳದ) ಬಣ್ಣ
ಸಿರೆಗಳು ಅರೆಪಾರದರ್ಶಕವಾಗಿರುತ್ತವೆ, ಹಾಗಾಗಿ ಒಂದು ಜೀವಿಯ ಹೊರಗಿನಿಂದ ಕಾಣುವ ಸಿರೆಯ ಬಣ್ಣ ದೊಡ್ಡ ಮಟ್ಟಿಗೆ ಸಿರೆಯಲ್ಲಿನ ರಕ್ತದ ಬಣ್ಣದಿಂದ ನಿರ್ಧರಿತವಾಗಿರುತ್ತದೆ. ಅದರ ಕಡಿಮೆ ಆಮ್ಲಜನಕ ಪ್ರಮಾಣದ ಕಾರಣ ಇದು ಸಾಮಾನ್ಯವಾಗಿ ದಟ್ಟ ಕೆಂಪಾಗಿರುತ್ತದೆ. ಸಿರೆಗಳು ನೀಲಿಯಾಗಿ ಕಾಣುತ್ತವೆ ಏಕೆಂದರೆ ಚರ್ಮದಡಿಯ ಕೊಬ್ಬು ಕಡಿಮೆ ಆವರ್ತದ ಬೆಳಕನ್ನು ಹೀರಿಕೊಂಡು ಕೇವಲ ಹೆಚ್ಚು ಶಕ್ತಿಯ ನೀಲಿ ತರಂಗಾಂತರಗಳಿಗೆ ಸಿರೆಗಳ ಮೂಲಕ ಭೇದಿಸಿಹೋಗಿ ವಾಪಸು ವೀಕ್ಷಕನಿಗೆ ಪ್ರತಿಫಲನವಾಗಲು ಅವಕಾಶ ಮಾಡಿಕೊಡುತ್ತದೆ.
## ನೋಡಿ
*ಮಾನವನಲ್ಲಿ ರಕ್ತ ಪರಿಚಲನೆ
## ಉಲ್ಲೇಖಗಳು
ವರ್ಗ:ಹೃದಯರಕ್ತನಾಳದ ವ್ಯವಸ್ಥೆ
ವರ್ಗ: ಜೀವಶಾಸ್ತ್ರ
ವರ್ಗ:ವಿಜ್ಞಾನ
ವರ್ಗ:ಜೀವ
ವರ್ಗ:ಆರೋಗ್ಯ ಶಾಸ್ರ
ವರ್ಗ:ಮಾನವಶರೀರ ವಿಜ್ಞಾನ
ವರ್ಗ:ವೈದ್ಯಕೀಯ
ಯಶೋಧರ್ಮನ್

**ಯಶೋಧರ್ಮನ್** ಮಧ್ಯ ಭಾರತದಲ್ಲಿ, ೬ನೇ ಶತಮಾನದ ಮುಂಚಿನ ಭಾಗದಲ್ಲಿ, ಮಾಲ್ವಾದ ರಾಜನಾಗಿದ್ದನು. ಇವನು ಔಲೀಕರ ರಾಜವಂಶಕ್ಕೆ ಸೇರಿದ್ದನು. ಇವನು ಮತ್ತೊಬ್ಬ ಪ್ರಖ್ಯಾತ ಔಲೀಕರ ರಾಜನಾದ ಪ್ರಕಾಶಧರ್ಮನ ಮಗ ಹಾಗೂ ಉತ್ತರಾಧಿಕಾರಿಯಾಗಿರಬಹುದು.

೫ನೇ ಶತಮಾನದ ಕೊನೆಯಲ್ಲಿ, ಭಾರತದ ಮೇಲೆ ಹೂಣರು ಆಕ್ರಮಣ ಮಾಡಿದರು. ಯಶೋಧರ್ಮನ್ ಮತ್ತು ಬಹುಶಃ ಗುಪ್ತ ಸಾಮ್ರಾಟ ನರಸಿಂಹಗುಪ್ತ ಇಬ್ಬರೂ ಸೇರಿ ಒಂದು ಹೂಣ ಸೇನೆ ಮತ್ತು ಅದರ ರಾಜ ಮಿಹಿರಕುಲನನ್ನು ಕ್ರಿ.ಶ. ೫೨೮ರಲ್ಲಿ ಪರಾಭವಗೊಳಿಸಿ ಭಾರತದಿಂದ ಹೊರಗೋಡಿಸಿದರು.

ಯಶೋಧರ್ಮನ್‍ನ ಮೂರು ಶಾಸನಗಳು ಮಂದ್‍ಸೌರ್‍ನಲ್ಲಿ ಪತ್ತೆಯಾಗಿವೆ. ಇದರಲ್ಲಿ ಒಂದು ಶಾಸನವಾದ ಯಶೋಧರ್ಮನ್-ವಿಷ್ಣುವರ್ಧನನ ಮಂದ್‍ಸೌರ್ ಶಿಲಾಶಾಸನ ಸಂವತ್ ೫೮೯ರದ್ದು (ಕ್ರಿ.ಶ. ೫೩೨).

ಯಶೋಧರ್ಮನ್-ವಿಷ್ಣುವರ್ಧನನ ಮಂದ್‍ಸೌರ್ ಶಿಲಾಶಾಸನವನ್ನು ಕ್ರಿ.ಶ. ೫೩೨ರಲ್ಲಿ ಕೆತ್ತಲಾಯಿತು, ಮತ್ತು ಯಶೋಧರ್ಮನ್‍ನ ಆಳ್ವಿಕೆಯ ಅವಧಿಯಲ್ಲಿ ದಶಪುರದಲ್ಲಿ (ಅಧುನಿಕ ಮಂದ್‍ಸೌರ್) ದಕ್ಷನೆಂಬ ವ್ಯಕ್ತಿಯಿಂದ ಒಂದು ಬಾವಿಯ ನಿರ್ಮಾಣವನ್ನು ದಾಖಲಿಸುತ್ತದೆ. ಈ ಶಾಸನವು ಉತ್ತರ ಹಾಗೂ ಪೂರ್ವದ ರಾಜ್ಯಗಳ ಮೇಲೆ ಸ್ಥಳೀಯ ಅರಸ ಯಶೋಧರ್ಮನ್‍ನ (ಮತ್ತು ಪ್ರಾಯಶಃ ಚಾಳುಕ್ಯ ಅರಸ ವಿಷ್ಣುವರ್ಧನ) ವಿಜಯಗಳನ್ನು ಉಲ್ಲೇಖಿಸುತ್ತದೆ. ಈ ರಾಜ್ಯಗಳನ್ನು ಮುಂದಕ್ಕೆ ಉಲ್ಲೇಖಿಸಿಲ್ಲ, ಆದರೆ ತನ್ನ ವಿಜಯಗಳ ನಂತರ ಯಶೋಧರ್ಮನನು ಉತ್ತರದಲ್ಲಿ ಹೂಣರ ಬಹುತೇಕ ಪ್ರಾಂತ್ಯಗಳನ್ನು, ಮತ್ತು ಪೂರ್ವದಲ್ಲಿ ಗುಪ್ತ ಸಾಮ್ರಾಜ್ಯದ ಬಹುತೇಕ ಪ್ರಾಂತ್ಯಗಳನ್ನು ವಶಪಡಿಸಿಕೊಂಡಿದ್ದನು ಎಂದು ತಿಳಿದಿದೆ. ಆ ದಿನಾಂಕದ ನಂತರ ಕೇವಲ ಇನ್ನೊಂದು ಗುಪ್ತ ಶಾಸನ ಪರಿಚಿತವಿದೆ, ಅದು ಕೊನೆಯ ಗುಪ್ತ ಸಾಮ್ರಾಟ ವಿಷ್ಣುಗುಪ್ತನಿಂದ ಕೋಟಿವರ್ಷ ಪ್ರದೇಶದಲ್ಲಿ ನೀಡಲ್ಪಟ್ಟ ಒಂದು ಭೂ ದತ್ತಿ. ಹೂಣರ ಮೇಲಿನ ವಿಜಯವನ್ನು ಯಶೋಧರ್ಮನ್‍ನ ಮಂದ್‍ಸೌರ್ ಸ್ತಂಭಶಾಸನದಲ್ಲಿಯೂ ವರ್ಣಿಸಲಾಗಿದೆ.

ತನ್ನ ವಿಜಯದ ದಾಖಲೆಯಾಗಿ ಮಂದ್‍ಸೌರ್ ಜಿಲ್ಲೆಯ ಸೋಂಧನಿಯಲ್ಲಿನ ಅವಳಿ ಏಕಶಿಲಾ ಸ್ತಂಭಗಳನ್ನು ಯಶೋಧರ್ಮನನು ಸ್ಥಾಪಿಸಿದನು. ಸೋಂಧನಿ ಶಾಸನದ ಒಂದು ಭಾಗದಲ್ಲಿ, ರಾಜ ಮಿಹಿರಕುಲನನ್ನು ಪರಾಭವಗೊಳಿಸಿದ್ದಕ್ಕಾಗಿ ಯಶೋಧರ್ಮನನು ತನ್ನನ್ನು ಹೊಗಳಿಕೊಳ್ಳುತ್ತಾನೆ.

## ಉಲ್ಲೇಖಗಳು
ವರ್ಗ:ಮಾಲ್ವಾದ ಇತಿಹಾಸ
ಅಭಿಮಾನ

**ಅಭಿಮಾನ** ಎರಡು ವಿರೋಧಾತ್ಮಕ ಅರ್ಥಗಳನ್ನು ಹೊಂದಿರುವ ಒಂದು ಆಂತರಿಕವಾಗಿ ನಿರ್ದೇಶಿತ ಭಾವನೆ. ನಕಾರಾತ್ಮಕ ಅರ್ಥದಲ್ಲಿ (**ಅಹಂಕಾರ**, **ದುರಭಿಮಾನ**), ಅಭಿಮಾನವು ಒಬ್ಬರ ವೈಯಕ್ತಿಕ ಮೌಲ್ಯ, ಸ್ಥಾನಮಾನ ಅಥವಾ ಸಾಧನೆಗಳ ಮೂರ್ಖತನದ ಹಾಗೂ ವಿಚಾರಹೀನವಾಗಿ ಅಶುದ್ಧ ಅರ್ಥವನ್ನು ಸೂಚಿಸುತ್ತದೆ, ಮತ್ತು ದುರಹಂಕಾರ ಪದದ ಸಮಾನಾರ್ಥಕವಾಗಿ ಬಳಸಲಾಗುತ್ತದೆ. ಸಕಾರಾತ್ಮಕ ಅರ್ಥದಲ್ಲಿ (**ಹೆಮ್ಮೆ**), ಅಭಿಮಾನವು ಒಬ್ಬರ ಸ್ವಂತ ಅಥವಾ ಇನ್ನೊಬ್ಬರ ಆಯ್ಕೆಗಳು ಹಾಗೂ ಕ್ರಿಯೆಗಳ ಕಡೆಗೆ, ಅಥವಾ ಜನರ ಇಡೀ ಗುಂಪಿನ ಕಡೆಗೆ, ವಿನಮ್ರ ಹಾಗೂ ಸಂತುಷ್ಟ ಬಾಂಧವ್ಯದ ಭಾವನೆಯನ್ನು ಸೂಚಿಸುತ್ತದೆ, ಮತ್ತು ಮೆಚ್ಚುಗೆ, ಸ್ವತಂತ್ರ ಆತ್ಮಪರ್ಯಾಲೋಚನೆ, ಹೊಂದುವಿಕೆಯ ನೆರವೇರಿಕೆಯ ಅನಿಸಿಕೆಯ ಉತ್ಪನ್ನವಾಗಿದೆ.

ಅಭಿಮಾನವು ಸ್ವಂತದ ತಿಳಿವಳಿಕೆಯ ಬೆಳವಣಿಗೆ ಮತ್ತು ಇತರರೊಂದಿಗಿನ ಭಾಷಾಧಾರಿತ ಪರಸ್ಪರ ಕ್ರಿಯೆಯ ಮೂಲಕ ಸಂಬಂಧಿತ ಪರಿಕಲ್ಪನಾತ್ಮಕ ವ್ಯತ್ಯಾಸಗಳ (ಉದಾ. ಅಭಿಮಾನವು ಸಂತೋಷ ಹಾಗೂ ಹರ್ಷದಿಂದ ಭಿನ್ನವಾಗಿದೆ ಎಂದು) ತಜ್ಞತೆ ಬೇಕಾಗಿರುವ ಒಂದು ಸಂಕೀರ್ಣ ಗೌಣ ಭಾವನೆಯಾಗಿದೆ ಎಂದು ತತ್ವಶಾಸ್ತ್ರಜ್ಞರು ಹಾಗೂ ಸಾಮಾಜಿಕ ಮನಶ್ಶಾಸ್ತ್ರಜ್ಞರು ಗಮನಸಿದ್ದಾರೆ. ಎಂದು ಕೆಲವು ಸಾಮಾಜಿಕ ಮನಶ್ಶಾಸ್ತ್ರಜ್ಙರು ಅಭಿಮಾನದ ಪದರಹಿತ ಅಭಿವ್ಯಕ್ತಿಯನ್ನು ಉನ್ನತ ಸಾಮಾಜಿಕ ಸ್ಥಾನಮಾನದ ಕ್ರಿಯಾತ್ಮಕ, ಸ್ವಯಂಚಾಲಿತವಾಗಿ ಗ್ರಹಿತ ಸಂಜ್ಞೆಯನ್ನು ಕಳುಹಿಸುವ ಸಾಧನವಾಗಿ ಗುರುತಿಸುತ್ತಾರೆ. ಇದಕ್ಕೆ ವಿರುದ್ಧವಾಗಿ, ಅಭಿಮಾನವನ್ನು ಸತ್ಯದೊಂದಿಗಿನ ವಿನೀತ ಭಿನ್ನಾಭಿಪ್ರಾಯ ಎಂದೂ ವ್ಯಾಖ್ಯಾನಿಸಬಹುದು.

ಅಭಿಮಾನವನ್ನು ಕೆಲವೊಮ್ಮೆ ಭ್ರಷ್ಟ ಅಥವಾ ದುರ್ಗುಣವಾಗಿ, ಮತ್ತು ಕೆಲವೊಮ್ಮೆ ಸರಿ ಅಥವಾ ಸದ್ಗುಣವಾಗಿ ಕಾಣಲಾಗುತ್ತದೆ. ಅರಿಸ್ಟಾಟಲ್, ಬರ್ನಾರ್ಡ್ ಶಾ ನಂತಹ ಕೆಲವು ತತ್ವಶಾಸ್ತ್ರಜ್ಞರು ಅಭಿಮಾನವನ್ನು ಆಳವಾದ ಸದ್ಗುಣವೆಂದು ಪರಿಗಣಿಸಿದರೆ, ಕೆಲವು ವಿಶ್ವ ಧರ್ಮಗಳು ಅಭಿಮಾನದ ವಂಚನಾಯುಕ್ತ ರೂಪವನ್ನು ಒಂದು ಪಾಪವಾಗಿ ಪರಿಗಣಿಸುತ್ತಾರೆ. ಕ್ರೈಸ್ತ ಧರ್ಮದಲ್ಲಿ, ಅಭಿಮಾನವು ಏಳು ಪ್ರಾಣಾಂತಿಕ ಪಾಪಗಳಲ್ಲಿ ಒಂದು. ಸದ್ಗುಣವಾಗಿ ಕಾಣಲಾದಾಗ, ಒಬ್ಬರ ಸಾಮರ್ಥ್ಯಗಳಲ್ಲಿನ ಅಭಿಮಾನವನ್ನು ಸದ್ಗುಣಶೀಲ ಅಭಿಮಾನ, ಆತ್ಮದ ಹಿರಿಮೆ ಅಥವಾ ಉದಾರತೆ ಎಂದು ಕರೆಯಲಾಗುತ್ತದೆ, ಆದರೆ ದುರ್ಗುಣವಾಗಿ ಕಾಣಲಾದಾಗ, ಅದನ್ನು ಹಲವುವೇಳೆ ಸ್ವ-ಮೂರ್ತಿಪೂಜೆ, ಹಿಂಸಾನಂದದ ತಿರಸ್ಕಾರ, ಒಣ ಜಂಬ ಅಥವಾ ಬಡಾಯಿ ಎಂದು ಕರೆಯಲಾಗುತ್ತದೆ. ಅಭಿಮಾನವು ಒಬ್ಬರ ರಾಷ್ಟ್ರ (ರಾಷ್ಟ್ರಾಭಿಮಾನ) ಮತ್ತು ಜನಾಂಗೀಯತೆಯ (ಜನಾಂಗೀಯ ಅಭಿಮಾನ) ಬಗ್ಗೆ ಒಳ್ಳೆಯ ಅಭಿಪ್ರಾಯವಾಗಿ ವ್ಯಕ್ತವಾಗಬಹುದು.

## ಉಲ್ಲೇಖಗಳು
ವರ್ಗ:ಭಾವನೆಗಳು
ಪ್ರಶಸ್ತಿ (ಅಭಿಲೇಖ)

**ಪ್ರಶಸ್ತಿ** ಅಭಿಲೇಖಗಳು ಭಾರತೀಯ ಆಡಳಿತಗಾರರು ಕ್ರಿ.ಶ. ೧ನೇ ಸಹಸ್ರಮಾನದ ನಂತರ ಹೊರಡಿಸಲಾದ ಪ್ರಶಂಸಾತ್ಮಕ ಅಭಿಲೇಖಗಳು. ಕಾವ್ಯ ಅಥವಾ ಅಲಂಕಾರಮಯ ಗದ್ಯದ ರೂಪದಲ್ಲಿ ಬರೆಯಲಾದ ಪ್ರಶಸ್ತಿಗಳನ್ನು ಸಾಮಾನ್ಯವಾಗಿ ಆಸ್ಥಾನ ಕವಿಗಳು ರಚಿಸುತ್ತಿದ್ದರು.

ಪ್ರಶಸ್ತಿಗಳು ಸಾಮಾನ್ಯವಾಗಿ ರಾಜರ (ಅಥವಾ ಅವರಿಗೆ ಅಧೀನವಿದ್ದ ಹೊರಡಿಸುವವರ) ವಂಶಾವಳಿಗಳು, ಅವರ ಸಾಧನೆಗಳು (ವಿಶೇಷವಾಗಿ ಸೇನಾ ಚಟುವಟಿಕೆಗಳು), ಐತಿಹ್ಯದ ಮಹಾಪುರುಷರೊಂದಿಗೆ ಅವರ ಹೋಲಿಕೆಗಳು ಮತ್ತು ಇತರ ವಿವರಗಳನ್ನು ಒಳಗೊಂಡಿರುತ್ತಿದ್ದವು.

ತಮಿಳು *ಮೆಯ್ ಕೀರ್ತಿ* ಅಭಿಲೇಖಗಳು ಪ್ರಶಸ್ತಿಗಳನ್ನು ಹೋಲುತ್ತವೆ, ಆದರೆ ಹೆಚ್ಚು ಪ್ರಮಾಣೀಕೃತ ರೂಪಗಳನ್ನು ಹೊಂದಿರುತ್ತವೆ.

## ಉದಾಹರಣೆಗಳು 
* ನಾಶಿಕ್ ಪ್ರಶಸ್ತಿ (ಕ್ರಿ.ಶ. ೨ನೇ ಶತಮಾನ), ಸಾತವಾಹನ ರಾಜವಂಶ
* ಪ್ರಯಾಗ ಪ್ರಶಸ್ತಿ (ಕ್ರಿ.ಶ. ೪ನೇ ಶತಮಾನ), ಗುಪ್ತ ರಾಜವಂಶ
* ದೇವಪಾರಾ ಪ್ರಶಸ್ತಿ (ಕ್ರಿ.ಶ. ೧೨ನೇ ಶತಮಾನ), ಸೇನಾ ರಾಜವಂಶ

## ಉಲ್ಲೇಖಗಳು 
ವರ್ಗ:ಶಾಸನಗಳು
ಪರಮಾರ್ಥ

**ಪರಮಾರ್ಥ** (ಕ್ರಿ.ಶ. ೪೯೯-೫೬೯) ಮಧ್ಯ ಭಾರತದ ಉಜ್ಜೈನ್‍ನ ಒಬ್ಬ ಸಂನ್ಯಾಸಿಯಾಗಿದ್ದನು. ಇವನು ವಸುಬಂಧುವಿನ ಅಭಿಧರ್ಮಕೋಶವನ್ನು ಒಳಗೊಂಡಂತೆ ತನ್ನ ಸಮೃದ್ಧ ಚೀನಿ ಅನುವಾದಗಳಿಗೆ ಸುಪರಿಚಿತನಾಗಿದ್ದಾನೆ. ಪರಮಾರ್ಥನನ್ನು ಕುಮಾರಜೀವ ಮತ್ತು ಕ್ಸುವಾನ್‍ಜ಼ಾಂಗ್‍ರ ಜೊತೆಗೆ ಚೀನಿ ಬೌದ್ಧಧರ್ಮದಲ್ಲಿನ ಸೂತ್ರಗಳ ಅತ್ಯಂತ ಮಹಾನ್ ಅನುವಾದಕರಲ್ಲಿ ಒಬ್ಬನೆಂದು ಪರಿಗಣಿಸಲಾಗಿದೆ.

ಪರಮಾರ್ಥನು ಕ್ರಿ.ಶ. ೪೯೯ರಲ್ಲಿ ಮಧ್ಯ ಭಾರತದ ಸ್ವಾಯತ್ತ ರಾಜ್ಯವಾದ ಮಾಲ್ವಾದಲ್ಲಿ, ಗುಪ್ತ ರಾಜವಂಶದ ಕೊನೆಯ ಅವಧಿಯಲ್ಲಿ ಜನಿಸಿದನು. ಇವನ ಮೊದಲ ಹೆಸರು ಕುಲನಾಥನೆಂದು (ಅಂದರೆ ಕುಟುಂಬದ ಉದ್ಧಾರಕ) ಮತ್ತು ಇವನ ಹೆತ್ತವರು ಭಾರದ್ವಾಜ ಗೋತ್ರಕ್ಕೆ ಸೇರಿದ್ದ ಬ್ರಾಹ್ಮಣರಾಗಿದ್ದರು.

ಪರಮಾರ್ಥನು ಭಾರತದಲ್ಲಿ ಬೌದ್ಧ ಸಂನ್ಯಾಸಿಯಾದನು ಮತ್ತು ಬೌದ್ಧ ಧರ್ಮದ ಬೋಧನೆಗಳನ್ನು ಹರಡುವುದಕ್ಕಾಗಿ ತನ್ನ ಪ್ರಯಾಣಗಳಿಗೆ ರಾಜವಂಶಜರಿಂದ ಬೆಂಬಲ ಪಡೆದನು. ಇವನು ಹೆಚ್ಚು ಸಂಭಾವ್ಯವಾಗಿ ಎರಡನೇ ಬಾಲಾದಿತ್ಯ ಅಥವಾ ಮೂರನೇ ಕುಮಾರಗುಪ್ತನಿಂದ ರಾಜಾಶ್ರಯವನ್ನು ಪಡೆದನು. ಮೌಖರಿ ಅರಸ ಮೊದಲನೇ ಧ್ರುವಸೇನನೂ ಪರಮಾರ್ಥನಿಗೆ ಬೆಂಬಲ ನೀಡಿರಬಹುದು, ಏಕೆಂದರೆ ಅವನ ರಾಜ್ಯ ಪರಮಾರ್ಥನು ಪ್ರತಿಪಾದಿಸುತ್ತಿದ್ದ ಯೋಗಾಚಾರ ಬೋಧನಾ ಪ್ರಕಾರದ ಸುಪರಿಚಿತ ಸುಭದ್ರ ನೆಲೆಯಾಗಿತ್ತು.

ಫ಼ೂನಾನ್ ರಾಜ್ಯ, ಅಥವಾ ಆಂಗ್ಕೋರ್-ಪೂರ್ವ ಕಂಬೋಡಿಯಾ ಪರಮಾರ್ಥನ ಮೊದಲ ಗಮ್ಯಸ್ಥಾನವಾಗಿತ್ತು. ಫ಼ೂನಾನ್‍ನಲ್ಲಿ, ಪರಮಾರ್ಥನ ಪ್ರಸಿದ್ಧಿ ಬೆಳೆಯಿತು ಎಷ್ಟರ ಮಟ್ಟಿಗೆಂದರೆ ಲಿಯಾಂಗ್‍ನ ಸಾಮ್ರಾಟ ವೂ ಪರಮಾರ್ಥನನ್ನು ಚೀನಿ ಸಾಮ್ರಾಜ್ಯದ ಆಸ್ಥಾನಕ್ಕೆ ಕರೆತರಲು ರಾಯಭಾರಿಗಳನ್ನು ಕಳುಹಿಸಿದನು. ಪರಮಾರ್ಥನು ಗುವಾಂಗ್‍ಡಾಂಗ್ ಮೂಲಕ ಚೀನಾಕ್ಕೆ ೨೫ ಸೆಪ್ಟೆಂಬರ್, ಕ್ರಿ.ಶ. ೫೪೬ರಂದು ಆಗಮಿಸಿದನು.

ಚೀನಾದಲ್ಲಿ, ಪರಮಾರ್ಥನು ಇಪ್ಪತ್ತು ನಿಪುಣ ಸಂನ್ಯಾಸಿಗಳ ಒಂದು ಅನುವಾದ ತಂಡದ ಜೊತೆಗೆ ಕೆಲಸಮಾಡಿದನು. ಈ ಅವಧಿಯಲ್ಲಿನ ರಾಜಕೀಯ ಘಟನೆಗಳು ಮತ್ತು ಚೀನಾದ ಸಾಮಾನ್ಯ ಅಸ್ತವ್ಯಸ್ತ ಪರಿಸ್ಥಿತಿಯಿಂದ ಪರಮಾರ್ಥನ ಕೆಲಸಕ್ಕೆ ಅಡ್ಡಿಯುಂಟಾಯಿತು. ಇದರಲ್ಲಿ ಸಾಮ್ರಾಟ ವೂ ನ ಕೊಲೆಯೂ ಸೇರಿತ್ತು. ಹಲವಾರು ವರ್ಷಗಳ ನಂತರ, ತನ್ನ ಅನುವಾದ ತಂಡದೊಂದಿಗೆ ಅನುವಾದ ಪ್ರಯತ್ನಗಳನ್ನು ಶ್ರದ್ಧೆಯಿಂದ ಮುಂದುವರಿಸಲು ಪರಮಾರ್ಥನಿಗೆ ಸಾಧ್ಯವಾಯಿತು. ಇದು ಸುವರ್ಣಪ್ರಭಾಸ ಸೂತ್ರದಿಂದ ಆರಂಭವಾಯಿತು. ತನ್ನ ನಂತರದ ಜೀವನದ ಬಹುತೇಕ ಅವಧಿಯಲ್ಲಿ, ಪರಮಾರ್ಥನು ಚೀನಾದ ಪ್ರದೇಶದಿಂದ ಪ್ರದೇಶಕ್ಕೆ ಪ್ರಯಾಣಿಸುತ್ತಿರುವಾಗಲೇ ನಿರಂತರವಾಗಿ ಪಠ್ಯಗಳನ್ನು ಅನುವಾದಿಸುವ ಮಾದರಿಯನ್ನು ಮುಂದುವರಿಸಿದನು. ಯಾವುದೇ ವಿಷಯಕ್ಷೇತ್ರಗಳಲ್ಲಿನ ಶಬ್ದಗಳು ಮತ್ತು ಸಾಮಾನ್ಯ ಅರ್ಥ ಸಂಘರ್ಷದಲ್ಲಿದ್ದಲ್ಲಿ ತನ್ನ ಹಳೆಯ ಅನುವಾದಗಳನ್ನು ಪುನಃ ಪರಿಶೀಲಿಸುವುದನ್ನೂ ಮುಂದುವರಿಸಿದನು. ಕ್ರಿ.ಶ. ೫೬೩ರ ವೇಳೆಗೆ, ಪರಮಾರ್ಥನು ದಕ್ಷಿಣ ಚೀನಾದಾದ್ಯಂತ ಪ್ರಾಮುಖ್ಯ ಪಡೆದಿದ್ದನು ಮತ್ತು ಬೆಂಬಲಿಸುವ ಶಿಷ್ಯ ಅನುಯಾಯಿಗಳನ್ನು ಗಳಿಸಿದ್ದನು. ಇವರಲ್ಲಿ ಅನೇಕರು ಇವನ ಬೋಧನೆಗಳನ್ನು, ವಿಶೇಷವಾಗಿ ಮಹಾಯಾನ ಸಂಗ್ರಹದ ಬೋಧನೆಗಳನ್ನು ಕೇಳಲು ಬಹಳ ದೂರ ಪ್ರಯಾಣ ಮಾಡಿದ್ದರು.

## ಉಲ್ಲೇಖಗಳು
ವರ್ಗ:ಬೌದ್ಧ ತತ್ವಶಾಸ್ತ್ರಜ್ಞರು
ಸುಭದ್ರಾಂಗಿ

**ಸುಭದ್ರಾಂಗಿ** (ಧರ್ಮಾ ಅಥವಾ ಜನಪದಕಲ್ಯಾಣಿ) ಬೌದ್ಧ ಧರ್ಮದ ಮೂಲಗಳ ಪ್ರಕಾರ, ಮೌರ್ಯ ಚಕ್ರವರ್ತಿ ಬಿಂದಸಾರನ ಪತ್ನಿ ಮತ್ತು ಅವರ ಉತ್ತರಾಧಿಕಾರಿ ಅಶೋಕನ ತಾಯಿ.
ಅಶೋಕವದಾನದ ಪ್ರಕಾರ ಸುಭದ್ರಾಂಗಿ ಚಂಪಾ ನಗರದ ಬ್ರಾಹ್ಮಣನ ಪುತ್ರಿ ಎಂದು ಹೇಳುತ್ತದೆ.

ಪುರಾಣಗಳ ಪ್ರಕಾರ ಅರಮನೆ ರಾಜಕಾರಣವು ಬಿಂದಾಸಾರದಿಂದ ದೂರವಿರಿಸುತ್ತದೆ.ಅಂತಿಮವಾಗಿ  ಪ್ರವೇಶವನ್ನು ಪಡೆಯುತ್ತಾಳೆ.ತನ್ನ ಎರಡನೆಯ ಮಗನಾದ ವಿಟಾಶೋಕ (ಅಂದರೆ ದುಃಖ ಕೊನೆಗೊಂಡಿದೆ) ಎಂಬ ಹೆಸರು ಇದೇ ರೀತಿಯ ಮೂಲವನ್ನು ಹೊಂದಿದೆ.

ದಿವ್ಯವದನವು  ಧರ್ಮ ಎಂದು ಕರೆದಿದೆ.ಆದರೆ ಮಹಾವಂಶದ 10 ನೇ-ಶತಮಾನದ ಒಂದು ನಿರೂಪಣೆಯನ್ನು ವಮ್ಸತಾಪಕಾಶಿನಿ, ಜನಪದಕಲ್ಯಾಣಿ ಎಂದು ಹೆಸರಿಸಿದೆ.
ಅಶೋಕವದನ ಸುಭದ್ರಾಂಗಿ ಚಂಪಾ ನಗರದ ಬ್ರಾಹ್ಮಣನ ಪುತ್ರಿ ಎಂದು ಹೇಳುತ್ತದೆ.ಇದು. ತನ್ನ ಎರಡನೆಯ ಮಗನಾದ ವಿಟಾಶೋಕ (ಅಂದರೆ ದುಃಖ ಕೊನೆಗೊಂಡಿದೆ) ಎಂಬ ಹೆಸರು ಇದೇ ರೀತಿಯ ಮೂಲವನ್ನು ಹೊಂದಿದೆ.ce.

## ಜನಪ್ರಿಯ ಸಂಸ್ಕೃತಿಯಲ್ಲಿ
*ಸುಭದ್ರಂಗಿ ಪಾತ್ರವನ್ನು **ಪಲ್ಲವಿ ಸುಭಾಷ್ರವರು** ಟಿವಿ ಸರಣಿ, ಚಕ್ರವರ್ತಿ ಅಶೋಕ ಸಾಮ್ರಾಟ್ ನಲ್ಲಿ ನಿರ್ವಹಿಸಿದ್ದಾರೆ.
*2001 ರ ಚಿತ್ರ ಅಶೋಕದಲ್ಲಿ ಸುಭಾಶಿನಿ ಅಲಿ ಅವರಿಂದ ಸುಭದ್ರಂಗಿ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
ವರ್ಗ:ಮೌರ್ಯ ವಂಶ
ವರ್ಗ:ಇತಿಹಾಸ
ವರ್ಗ:ಭಾರತದ ಇತಿಹಾಸ
ಘೋಡ್ ಬಂದರ್ ಪೋರ್ಟ್

**ಘೋಡ್ ಬಂದರ್ ಫೋರ್ಟ್** ಮಹಾರಾಷ್ಟ್ರ ರಾಜ್ಯದ **ಠಾಣೆ**, ಹಳ್ಳಿಯ ಹತ್ತಿರವಿದೆ. ಥಾಣೆಯ ಬಳಿಯ ಬೆಟ್ಟದ ಮೇಲೆ ಇರುವ ಸ್ಥಳವಾಗಿದೆ. ಈ ಕೋಟೆ, ಉಲ್ಲ್ಹಾಸ್ ನದಿಯ ದಕ್ಷಿಣ ಭಾಗದಲ್ಲಿ ಭಾರತಕ್ಕೆ ವಲಸೆಬಂದ ಪ್ರಥಮ ಯೂರೋಪಿಯನ್ ಜನರಾದ, ಪೋರ್ಚುಗೀಸರ ಕಾಲದ ಆಡಳಿತಗಾರರಿಂದ ಕಟ್ಟಲ್ಪಟ್ಟಿತ್ತು. ಮರಾಠಾ ಸಾಮ್ರಾಜ್ಯ 'ಈಸ್ಟ್ ಇಂಡಿಯಾ ಕಂಪೆನಿ ಸರ್ಕಾರದ ಡಿಸ್ಟ್ರಿಕ್ಟ್ ಹೆಡ್ ಕ್ವಾರ್ಟರ್ಸ್', ಆಗಿತ್ತು **ಘೋಡ್ ಬಂದರ್**, ಎಂದು ಕರೆಯಲು ಕಾರಣ, ಇಲ್ಲಿ ೧೫೩೦ ರಲ್ಲಿ ನಮ್ಮ ದೇಶಕ್ಕೆ ವಲಸೆಗಾರರಾಗಿ ಬಂದ ಪೋರ್ಚುಗೀಸ್ ವ್ಯಾಪಾರಿಗಳು ಅರಬ್ ವ್ಯಾಪಾರಗಾರರ ಜೊತೆ ಕುದುರೆಗಳ ಲೇವಾದೇವಿ ವ್ಯಾಪಾರವನ್ನು ಮಾಡುತ್ತಿದ್ದರು (ಘೋಡೆ ಎಂದರೆ ಕುದುರೆಗಳು,ಮತ್ತು ಫೋರ್ಟ್ ಎಂದರೆ ಕೋಟೆ) ರಲ್ಲಿ ಬಂದರು. ಠಾಣೆಯ ಹತ್ತಿರದ ತಮಗೆ ಸೇರಿದ್ದ ಗುಡ್ಡಗಳನ್ನು ದುರಸ್ತಿಮಾಡಿ ಬಲಪಡಿಸಿಕೊಂಡರು ೧೫೫೦ ರ ಹೊತ್ತಿಗೆ ಶುರುವಾದ ಕಾರ್ಯ, ೧೭೩೭ ರಲ್ಲಿ ಈಗ ಇರುವರೀತಿಯಲ್ಲಿ ಪೂರ್ತಿಯಾಯಿತು. ಪೋರ್ಚುಗೀಸರು ಇಟ್ಟ ಹೆಸರು 'ಕಾಕಬೇ' ಎಂದು. 'ಡಿ ಟ ನ್ನಾ' ೧೭೩೭ ರ ವರೆಗೆ ಪೋರ್ಚುಗೀಸರ ಅಧೀನದಲ್ಲಿತ್ತು ಆ ಸಮಯದಲ್ಲಿ ಅವರು ಒಂದು ಚರ್ಚನ್ನು ಕಟ್ಟಿದರು ಇವತ್ತಿಗೂ ನೋಡಬಹುದಾದ ಚರ್ಚ್ ಈಗ ಹೋಟೆಲ್ ಆಗಿ ಪರಿವರ್ತಿಸಲಾಗಿದೆ ಇಗರ್ಜಿಯ ಒಳಗಿನ ಗೋಡೆಗಳ ಮೇಲೆ ಕೆತ್ತಿದ ಎರಡು ದೇವತೆಗಳ ಶಿಲ್ಪವನ್ನುಇಂದೂ ನಾವು   ನೋಡಬಹುದಾಗಿದೆ. ಹಿನ್ನೆಲೆಯಲ್ಲಿ ಪುರಾತನ ಚರ್ಚ್ ಕಾಣಿಸಿಕೊಳ್ಳುತ್ತದೆ.

## ಕೋಟೆಯ ಒಳಗೆ ಪುರಾತನ ವಸ್ತುಗಳು ಸಿಕ್ಕಿವೆ
**ಘೋಡ್ ಬಂದರ್ ಫೋರ್ಟ್**, ಒಳಗೆ, ಹಲವಾರು ಹಳೆಯ ನಕ್ಷೆಗಳು, ಭೂಪಟಗಳೂ ಹಾಗೂ ಕೈಬರಹಗಳೂ ಇಲ್ಲಿ ಲಭ್ಯವಿವೆ. ಮರಾಠರು ಈ ಕೋಟೆಯನ್ನು ವಶಪಡಿಸಿಕೊಳ್ಳುವ ಮಾಡಿದ ಹಲವು  ಪ್ರಯತ್ನಗಳ ದಾಖಲೆಗಳಿವೆ. ಆದರೆ ಇಂತಹ  ಆಕ್ರಮಣಗಳನ್ನು ಪೋರ್ಛುಗೀಸರು ಸಮರ್ಥವಾಗಿ ಎದುರಿಸಿದರು.೧೬೭೨ ರಲ್ಲಿ ಶಿವಾಜಿ ಮಹಾರಾಜರು ನಂತರ ಬಂದ ಸಾಂಬಾಜಿ ಮಹಾರಾಜರ ಪಡೆಗಳು ಹಲ್ಲೆ ಮಾಡಿದವು. ಆಗ ಪೋರ್ಚುಗೀಸರು ತಮ್ಮ ಕೋಟೆಯನ್ನು ಹೆಚ್ಚು ಬಲಪಡಿಸಲು ಪ್ರಯತ್ನಗಳನ್ನು ಮಾಡಿದ್ದು  ಹಾಗು ಒಂದು ಗೋಪುರವನ್ನು ಕಟ್ಟುವ ಆಲೋಚನೆಯನ್ನು ವ್ಯಕ್ತಪಡಿಸಿದ ದಾಖಲೆಗಳಿವೆ. ಕೊನೆಗೆ **ಚಿಮಾಜಿ ಅಪ್ಪ**, ಎಂಬ ಮರಾಠಾ ಸರದಾರನು ೧೭೩೭ ರಲ್ಲಿ  ಕೋಟೆಯನ್ನು ಗೆದ್ದು ತನ್ನ ವಶಕ್ಕೆ ತೆಗೆದುಕೊಂಡನು. ಸಾಂಬಾಜಿಯು ತನ್ನ ಸೈನ್ಯಕ್ಕೆ ಕೋಟೆಯ ದುರಸ್ತಿಯನ್ನು ಮಾಡಲು ಆಜ್ಞೆಮಾಡಿ ಒಂದು ಗೋಪುಉರದ ನಿರ್ಮಾಣಕ್ಕೆ ನಾಂದಿಹಾಕಿದನು.

## ಬ್ರಿಟಿಷ್ ವ್ಯಾಪಾರಿಗಳು ಬಂದನಂತರ
೧೮೧೮ ರಲ್ಲಿ ಬಂದ ಬಲಾಢ್ಯ ಬ್ರಿಟಿಷ್ ವ್ಯಾಪಾರಿಗಳು ಕೋಟೆಯನ್ನು ಮರಾಠರಿಂದ ಕಾದಾಡಿ ವಶಪಡಿಸಿಕೊಂಡರು. ಠಾಣೆಯಲ್ಲಿ ತಮ್ಮಈಸ್ಟ್ ಇಂಡಿಯಾ ಕಂಪೆನಿಯ ಆಡಳಿತದ ಪ್ರಮುಖ ಜಿಲ್ಲಾಧಿಕಾರಿಯ ಕಚೇರಿಯನ್ನಾಗಿ ಪರಿವರ್ತಿಸಿದರು.

## ಪ್ರಸಕ್ತ ಪರಿಸ್ಥಿತಿ
ಈಗ 'ಘೋಡ್ ಬಂದರ್ ಕೋಟೆ'ಯು ಬಹಳ ಹೀನಾವಸ್ಥೆಯಲ್ಲಿದೆ.ಕೋಟೆಯ ಕಲ್ಲಿನ ಗೋಡೆಗಳು ಹಲವೆಡೆ ಬಿದ್ದಿವೆ, ಸ್ವಲ್ಪ ದುರಸ್ತಿಯ ಕಾರ್ಯ ಭಾರತ ಸರಕಾರದ ಪುರಾತತ್ವ ಶಾಖೆಯ ಉತ್ಖನನಗೊಂಡ ಅವಶೇಷಗಳ ಅಧ್ಯಯನ ಇಲಾಖೆಯ ಅಡಿಯಲ್ಲಿ ನಡೆಯುತ್ತಿವೆ. 

## ಉಲ್ಲೇಖಗಳು

"ಮಹಾರಾಷ್ಟ್ರದ ಜಿಲ್ಲೆಗಳು"

ವರ್ಗ:ಮಹಾರಾಷ್ಟ್ರ
ವರ್ಗ:ಕೋಟೆಗಳು
ಏಳಿಗೆ

**ಏಳಿಗೆ**ಯು ಸಮೃದ್ಧಿ, ವರ್ಧಿಸುವಿಕೆ, ಒಳ್ಳೆ ಯೋಗ ಅಥವಾ ಯಶಸ್ವಿ ಸಾಮಾಜಿಕ ಸ್ಥಾನಮಾನದ ಸ್ಥಿತಿ. ಏಳಿಗೆಯು ಹಲವುವೇಳೆ ಸಂಪತ್ತನ್ನು ಒಳಗೊಳ್ಳುತ್ತದೆ ಆದರೆ ಸಂತೋಷ ಹಾಗೂ ಆರೋಗ್ಯದಂತಹ ವಿವಿಧ ಪ್ರಮಾಣಗಳಲ್ಲಿ ಸಂಪತ್ತಿನಿಂದ ಸ್ವತಂತ್ರವಾಗಿರಬಹುದ ಇತರ ಅಂಶಗಳನ್ನೂ ಒಳಗೊಳ್ಳುತ್ತದೆ.

ಏಳಿಗೆಯ ಆರ್ಥಿಕ ಕಲ್ಪನೆಗಳು ಹಲವುವೇಳೆ ಆರೋಗ್ಯ, ಸುಖ, ಅಥವಾ ಏಳಿಗೆಯ ಆಧ್ಯಾತ್ಮಿಕ ಕಲ್ಪನೆಗಳೊಂದಿಗೆ ಸ್ಪರ್ಧಿಸುತ್ತವೆ ಅಥವಾ ಪರಸ್ಪರವಾಗಿ ನಕಾರಾತ್ಮಕವಾಗಿ ಕಾರ್ಯನಡೆಸುತ್ತವೆ. ಉದಾಹರಣೆಗೆ, ದೀರ್ಘ ಸಮಯದವರೆಗೆ ಕೆಲಸ ಮಾಡುವುದು ಆರ್ಥಿಕ ಏಳಿಗೆಯ ಕೆಲವು ಪರಿಮಾಣಗಳ ಹೆಚ್ಚಳಕ್ಕೆ ಕಾರಣವಾಗಬಹುದು, ಆದರೆ ಇದರ ವೆಚ್ಚವೆಂದರೆ ಅಲ್ಪಾವಧಿಯ ಕೆಲಸದ ಸಮಯದ ಆದ್ಯತೆಗಳಿಂದ ಜನರನ್ನು ದೂರ ಓಡಿಸಿಬಿಡುತ್ತದೆ. ಬೌದ್ಧ ಧರ್ಮದಲ್ಲಿ, ಏಳಿಗೆಯನ್ನು ಸಮಷ್ಟಿಸ್ವಾಮ್ಯವಾದ ಮತ್ತು ಆಧ್ಯಾತ್ಮಿಕತೆ ಮೇಲಿನ ಪ್ರಾಧಾನ್ಯದೊಂದಿಗೆ ಕಾಣಲಾಗುತ್ತದೆ. ಈ ದೃಷ್ಟಿಕೋನವು ಏಳಿಗೆಯ ಬಂಡವಾಳಶಾಹಿ ಕಲ್ಪನೆಗಳೊಂದಿಗೆ ವಿರೋಧಾತ್ಮಕವಾಗಿರಬಹುದು, ದುರಾಸೆಯೊಂದಿಗೆ ಅವುಗಳ ಸಂಬಂಧದ ಕಾರಣ. ಆದಾಯದಲ್ಲಿನ ಹೆಚ್ಚಳವು ಸಂತೋಷದಲ್ಲಿ ಶಾಶ್ವತ ಹೆಚ್ಚಳವಾಗಿ ಪರಿಣಮಿಸುವುದಿಲ್ಲ ಎಂದು ಸಾಮಾಜಿಕ ಸಮೀಕ್ಷೆಗಳಿಂದ ಪಡೆದ ದತ್ತವು ತೋರಿಸುತ್ತದೆ; ಸುಖಸಂಬಂಧಿ ಹೊಂದುಕೊಳ್ಳುವಿಕೆ ಮತ್ತು ಸಾಮಾಜಿಕ ಹೋಲಿಕೆ, ಹಾಗೂ ಈ ಅಂಶಗಳನ್ನು ನಿರೀಕ್ಷಿಸುವಲ್ಲಿನ ವೈಫಲ್ಯದ ಕಾರಣ, ಜನರು ಕುಟುಂಬ ಜೀವನ ಹಾಗೂ ಆರೋಗ್ಯದಂತಹ ಆರ್ಥಿಕೇತರ ಗುರಿಗಳಿಗೆ ಸಾಕಷ್ಟು ಶಕ್ತಿಯನ್ನು ನಿಯೋಜಿಸದೇ ಇರುವುದು ಇದಕ್ಕೆ ಪ್ರಸ್ತಾಪಿಸಲಾದ ಒಂದು ವಿವರಣೆಯಾಗಿದೆ.

ಆರ್ಥಿಕ ಬೆಳವಣಿಗೆಯು ಹಲವುವೇಳೆ ಆರ್ಥಿಕ ಏಳಿಗೆಗೆ ಅಗತ್ಯವೆಂದು ಕಾಣಲಾಗುತ್ತದೆ, ಮತ್ತು ನಿಜಕ್ಕೂ ಏಳಿಗೆಯ ಪರಿಮಾಣವಾಗಿ ಬಳಸಲ್ಪಡುವ ಅಂಶಗಳಲ್ಲಿ ಒಂದಾಗಿದೆ. ರಾಕಿ ಮೌಂಟನ್ ಸಂಸ್ಥೆಯು ಒಂದು ಪರ್ಯಾಯ ದೃಷ್ಟಿಕೋನವನ್ನು ಮುಂದಿಟ್ಟಿದೆ, ಏನೆಂದರೆ ಏಳಿಗೆಗೆ ಬೆಳವಣಿಗೆ ಅಗತ್ಯವಿಲ್ಲ, ಬದಲಾಗಿ ಸಮುದಾಯಗಳ ಎದುರಿಗೆ ಇರುವ ಅನೇಕ ಸಮಸ್ಯೆಗಳು ವಾಸ್ತವವಾಗಿ ಬೆಳವಣಿಗೆಯ ಪರಿಣಾಮವಾಗಿವೆ, ಮತ್ತು ಸುಸ್ಥಿರ ಅಭಿವೃದ್ಧಿಗೆ ಏಳಿಗೆಗೆ ಬೆಳವಣಿಗೆ ಅವಶ್ಯಕವಾಗಿದೆ ಎಂಬ ಕಲ್ಪನೆಯನ್ನು ತ್ಯಜಿಸುವುದು ಅಗತ್ಯವಾಗುತ್ತದೆ. ಆರ್ಥಿಕ ಬೆಳವಣಿಗೆಯು ಮಾನವ ಏಳಿಗೆಗೆ ಅಗತ್ಯವಿದೆಯೇ ಅಥವಾ ಅದಕ್ಕೆ ವಿರುದ್ಧವಾಗಿದೆಯೇ ಎಂಬ ವಾಗ್ವಾದ ಕನಿಷ್ಠಪಕ್ಷ ೧೯೮೭ರಿಂದ ಸಕ್ರಿಯವಾಗಿದೆ, ಮತ್ತು ಇದು ಎರಡು ವಿರುದ್ಧ ವಿಶ್ವದೃಷ್ಟಿಗಳನ್ನು ಪ್ರತಿಬಿಂಬಿಸುತ್ತದೆ ಎಂದು ಪುಷ್ಟಿಕೊಡುತ್ತದೆ.

ಆರ್ಥಿಕ ಏಳಿಗೆ, ಆರೋಗ್ಯ ಮತ್ತು ಸುಖದಂತಹ ಏಳಿಗೆಯ ಅನೇಕ ವಿಶಿಷ್ಟ ಕಲ್ಪನೆಗಳು ಪರಸ್ಪರವಾಗಿ ಸಂಬಂಧಿಸಿವೆ ಅಥವಾ ಒಂದರೆ ಮೇಲೆ ಇನ್ನೊಂದು ಕಾರಣ ಪರಿಣಾಮಗಳನ್ನೂ ಹೊಂದಿವೆ. ಆರ್ಥಿಕ ಏಳಿಗೆ ಮತ್ತು ಆರೋಗ್ಯ ಎರಡೂ ಪರಸ್ಪರ ಸಕಾರಾತ್ಮಕ ಸಂಬಂಧ ಹೊಂದಿವೆ ಎಂಬುದು ಸುಸ್ಥಾಪಿತವಾಗಿದೆ, ಆದರೆ ಆರೋಗ್ಯವು ಎಷ್ಟರ ಮಟ್ಟಿಗೆ ಆರ್ಥಿಕ ಏಳಿಗೆ ಮೇಲೆ ಕಾರಣ ಪರಿಣಾಮ ಹೊಂದಿದೆ ಎಂಬುದು ಸ್ಪಷ್ಟವಾಗಿಲ್ಲ.

## ಉಲ್ಲೇಖಗಳು
ವರ್ಗ:ಆರ್ಥಿಕ ಬೆಳವಣಿಗೆ
ವಿಟಶೋಕ

**ವಿಟಶೋಕ** ಅಥವಾ ಟಿಸ್ಸ (3 ನೇ ಶತಮಾನದ ಕ್ರಿ.ಪೂ.) ಮೌರ್ಯ ಸಾಮ್ರಾಜ್ಯದ ರಾಜಕುಮಾರ ಮತ್ತು ಅಶೋಕನ ಸಹೋದರ.  ಅಶೋಕನಿಂದ ಜೀವಂತವಾಗಿ ಉಳಿದ ರಾಜಕುಮಾರ.ದಿವಾವದನದ ಪ್ರಕಾರ, ಅವರು ತೀರ್ಥಕಗಳ ಅನುಯಾಯಿಯಾಗಿದ್ದರು.

ವಿಟಶೋಕವನ್ನು ಶ್ರೀಲಂಕಾದ ಕ್ರೋನಿಕಲ್ ನಲ್ಲಿ ಟಿಸ್ಸ (ಅಥವಾ ಟಿಸ್ಯಾ) ಎಂದು ಉಲ್ಲೇಖಿಸಲಾಗಿದೆ.

ಇತರ ಮೂಲಗಳು ಅವನನ್ನು ವಿಟಶೋಕ, ಸುದತ್ತಾ, ಅಥವಾ ಸುಗತ್ರ ಎಂದು ಕರೆಯಲಾಗಿದೆ.

ಥೇರಗಾಥಾ ವ್ಯಾಖ್ಯಾನವು ಟಿಸ್ಸ ಮತ್ತು ವಿಟಶೋಕವನ್ನು ವಿಭಿನ್ನ ವ್ಯಕ್ತಿಗಳೆಂದು ಪರಿಗಣಿಸುತ್ತದೆ.

ಮಹಾವಂಶ ಅವನನ್ನು ಎಕವಿಹಾರಿಕಾ ಎಂದು ಕರೆದಿದೆ.es.

## ಜನಪ್ರಿಯ ಸಂಸ್ಕೃತಿಯಲ್ಲಿ 
2001 ರ ಬಾಲಿವುಡ್ ಚಿತ್ರ ಅಶೋಕದಲ್ಲಿ ಮಧು ವರ್ಶಿಟ್ ವಿತಶೋಕನ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
ವರ್ಗ:ಮೌರ್ಯ ವಂಶ
ವರ್ಗ:ಭಾರತದ ಚಕ್ರವರ್ತಿಗಳು
ವರ್ಗ:ಬೌದ್ಧ ಧರ್ಮ
ವರ್ಗ:ಇತಿಹಾಸ
ವರ್ಗ:ಭಾರತದ ಇತಿಹಾಸ
ದಿವ್ಯಾವದಾನ

ದಿವ್ಯವದನ  ಅಥವಾ "ದೈವಿಕ ನಿರೂಪಣೆಗಳು" ಬೌದ್ಧ ಕಥೆಗಳ ಒಂದು ಸಂಸ್ಕೃತ ಸಂಕಲನವಾಗಿದೆ, ಇವುಗಳಲ್ಲಿ ಹಲವು ಮೂಲಾಸರ್ವಸ್ತಿವದನ  ಗ್ರಂಥಗಳಲ್ಲಿ ಹುಟ್ಟಿಕೊಂಡಿವೆ.
ಇದು 2 ನೇ ಶತಮಾನದ CE ಯಿಂದ ಇರಬಹುದು.ಈ ಕಥೆಗಳು ತಮ್ಮದೇ ಆದ ಪ್ರಾಚೀನ ಮತ್ತು ಬರವಣಿಗೆಗೆ ಬದ್ದವಾದ ಮೊದಲ ಬೌದ್ಧ ಗ್ರಂಥಗಳಲ್ಲಿ ಒಂದಾಗಿರಬಹುದು, ಆದರೆ ಈ ನಿರ್ದಿಷ್ಟ ಸಂಗ್ರಹವು ಹದಿನೇಳನೇ ಶತಮಾನದ ಮೊದಲು ದೃಢೀಕರಿಸಲ್ಪಟ್ಟಿಲ್ಲ. ವಿಶಿಷ್ಟವಾಗಿ, ಹಿಂದಿನ ಜೀವನದಲ್ಲಿನ ಕ್ರಿಯೆಗಳ ಮೂಲಕ ಒಬ್ಬ ನಿರ್ದಿಷ್ಟ ವ್ಯಕ್ತಿಯು ಪ್ರಸ್ತುತದಲ್ಲಿ ನಿರ್ದಿಷ್ಟವಾದ ಕರ್ಮದ ಪರಿಣಾಮವನ್ನು ಹೇಗೆ ಹೊಂದಿದನೆಂಬುದನ್ನು ಬುದ್ಧನು ಅನುಯಾಯಿಗಳ ಗುಂಪಿಗೆ ವಿವರಿಸಿದನು. ಬುದ್ಧನಿಗೆ ಸಂಬಂಧಿಸಿದ ಪ್ರಬುದ್ಧ ಜೀವಿಗಳಿಗೆ ಅಥವಾ ಸ್ತೂಪಗಳಿಗೆ ಮತ್ತು ಇತರ ಪವಿತ್ರ ಸ್ಥಳಗಳಿಗೆ ಅರ್ಪಣೆಯಾಗಿದೆ.

## ಪರಿವಿಡಿ 
ಸಂಕಲನ 38 ಕಥೆಗಳನ್ನು  ಒಳಗೊಂಡಿದೆ, ಅದರಲ್ಲಿ ಪ್ರಸಿದ್ಧವಾದ ಅಶೋಕವಾದನದ "ಲೆಜೆಂಡ್ ಆಫ್ ಅಶೋಕ", ಜಾನ್ ಸ್ಟ್ರಾಂಗ್ (ಪ್ರಿನ್ಸ್ಟನ್, 1983) ರವರು  ಇದನ್ನು ಇಂಗ್ಲಿಷ್ಗೆ ಭಾಷಾಂತರಿಸಿದರು. ಪಶ್ಚಿಮದಲ್ಲಿ ಬೌದ್ಧ ಅಧ್ಯಯನದ ಆರಂಭದಿಂದಲೂ ಈ ಸಂಗ್ರಹವು ಪ್ರಸಿದ್ಧವಾಗಿದೆ, ಇದು ಯುಜೀನ್ ಬರ್ನೌಫ್ ಅವರ ಭಾರತೀಯ ಬೌದ್ಧಧರ್ಮದ ಇತಿಹಾಸದಲ್ಲಿ (1844) ವಿವರಿಸಲ್ಪಟ್ಟಿದೆ.

ಸಹಸೋದ್ಗತ-ಅವದನ- ಆರಂಭಿಕ ಪ್ಯಾರಾಗಳಲ್ಲಿ, ಭವಚಕ್ರವನ್ನು ಸೃಷ್ಟಿಸಲು ಬುದ್ಧನ ಸೂಚನೆಗಳನ್ನು  (ಜೀವನದ ಚಕ್ರ) ವಿವರಿಸಿದೆ. ಸಂಸ್ಕೃತ ಪಠ್ಯದ ಮೊದಲ ಪಾಶ್ಚಾತ್ಯ ಆವೃತ್ತಿಯನ್ನು 1886 ರಲ್ಲಿ ಎಡ್ವರ್ಡ್ ಬೈಲ್ಸ್ ಕೋವೆಲ್ ಮತ್ತು ಆರ್.ಎ. ನೀಲ್  ಸಂಪಾದಿಸಿದರು..1959 ರಲ್ಲಿ ಸಂಸ್ಕೃತ ಪಠ್ಯವನ್ನು  ಪಿ. ಎಲ್. ವೈಡಿಯಾ ಅವರು ಸಂಪಾದಿಸಿದರು.

ಬುದ್ಧನು ರುದ್ರಾಯಣನಿಗೆ ಭವಚಕ್ರದ  ಮೊದಲ ವಿವರಣೆಯನ್ನು ಹೇಗೆ ನೀಡಿದ್ದಾನೆಂದು ರುದ್ರಾಯಣ-ಅವದಾನ ವಿವರಿಸುತ್ತದೆ.ಈ ಕಥೆಯ ಪ್ರಕಾರ, ಬುದ್ಧನ ಸಮಯದಲ್ಲಿ, ರಾಜ ರುದ್ರಯಾನಾ (ಎ.ಕೆ.ಯ ರಾಜ ಉದಯಾನಾ) ಮಗದದ ರಾಜ  ಬಿಂಬಿಸಾರನಿಗೆ  ಒಂದು ರತ್ನದ  ನಿಲುವಂಗಿ ಉಡುಗೊರೆಯಾಗಿ ನೀಡಿದನು.  ರಾಜ ಬಿಂಬಿಸಾರ  ಪ್ರತಿಫಲವಾಗಿ ಉಡುಗೊರೆಯಾಗಿ ನೀಡಲು ಸಮನಾದ ಮೌಲ್ಯವನ್ನು ಹೊಂದಿಲ್ಲವೆಂದು ಕಳವಳ ವ್ಯಕ್ತಪಡಿಸಿದರು. 
ಬಿಂಬಿಸಾರ ಸಲಹೆಗಾಗಿ ಬುದ್ಧನ ಬಳಿ  ಹೋದರು, ಮತ್ತು ಬುದ್ಧನು ಭವಚಕ್ರದ  ಮೊದಲ ಚಿತ್ರ ಮಾಡಿದನು, ಮತ್ತು ಅವರು ರುದ್ರಯಾನಾಕ್ಕೆ ಚಿತ್ರ ಕಳುಹಿಸಲು ಬಿಂಬಿಸಾರರಿಗೆ ತಿಳಿಸಿದರು.ರುದ್ರಯಾನಾ ಈ ರೇಖಾಚಿತ್ರವನ್ನು ಅಧ್ಯಯನ ಮಾಡುವ ಮೂಲಕ ಸಾಕ್ಷಾತ್ಕಾರ ಸಾಧಿಸಿದರೆಂದು ಹೇಳಲಾಗುತ್ತದೆ.

## ಆಯ್ದ ಇಂಗ್ಲೀಷ್ ಅನುವಾದಗಳು 
## Selected English translations 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು  
*  by E. B. Cowell (English transliteration)
* Divyavadana  (1959) by  P. L. Vaidya (Sanskrit)

ವರ್ಗ:ಸಂಸ್ಕೃತ ಗ್ರಂಥಗಳು
ಹಾಸ್ಯಾಸ್ಪದ

thumb|ಈ ಹಾಸ್ಯಾಸ್ಪದವಾಗಿ ಚಿಕ್ಕ ಟೋಪಿಯು ಮನುಷ್ಯನ ತಲೆಯ ಗಾತ್ರಕ್ಕೆ ಹೊಂದುವುದಿಲ್ಲ.|200px

**ಹಾಸ್ಯಾಸ್ಪದ**ವಾಗಿರುವುದು ಬಹಳ ಅಸಮಂಜಸ ಅಥವಾ ಕೆಳಮಟ್ಟದ್ದಾಗಿರುವಂಥದ್ದು, ಮತ್ತು ಕೆಲವೊಮ್ಮೆ ಜನಜನರನ್ನು ನಗಿಸಲು ಅಥವಾ ಅವರ ಗಮನ ಸೆಳೆಯಲು ಬೇಕೆಂದೇ ಬಳಸಲ್ಪಡುವಂಥದ್ದು, ಮತ್ತು ಕೆಲವೊಮ್ಮೆ ನಗುಬರಿಸುವಂಥದ್ದು ಎಂದು ಪರಿಗಣಿತವಾಗಲು ಮತ್ತು ಅಣಕ ಹಾಗೂ ಅಪಹಾಸ್ಯವನ್ನು ಗಳಿಸಲು ಅಥವಾ ಪ್ರಚೋದಿಸಲು ಅನುದ್ದಿಷ್ಟವಾಗಿ ಬಳಸಲ್ಪಡುವಂಥದ್ದು.

ಸಾಮಾನ್ಯ ಬಳಕೆಯಲ್ಲಿ, "ಹಾಸ್ಯಾಸ್ಪದತೆ" ಪದವನ್ನು ಅಸಂಬದ್ಧತೆ ಅಥವಾ ಅವಿವೇಕದ ಸಮಾನಾರ್ಥಕವಾಗಿ ಬಳಸಲಾಗುತ್ತದೆ. ಐತಿಹಾಸಿಕ ಮತ್ತು ತಾಂತ್ರಿಕ ದೃಷ್ಟಿಯಿಂದ, "ಅಸಂಬದ್ಧತೆ" ಪದವನ್ನು ವಾದ ಹಾಗೂ ತರ್ಕದೊಂದಿಗೆ ಸಂಬಂಧಿಸಲಾಗುತ್ತದೆ, "ನಿರರ್ಥಕತೆ" ಪದವನ್ನು ಶಬ್ದಾರ್ಥದೊಂದಿಗೆ ಸಂಬಂಧಿಸಲಾದರೆ, "ಹಾಸ್ಯಾಸ್ಪದ" ಪದವನ್ನು ಹೆಚ್ಚಾಗಿ ನಗು, ಹೆಚ್ಚುಗಾರಿಕೆ, ವಿರೂಪತೆ, ಮತ್ತು ಅಸಂಗತತೆಯೊಂದಿಗೆ ಸಂಬಂಧಿಸಲಾಗುತ್ತದೆ.

ಐತಿಹಾಸಿಕವಾಗಿ, ಹಾಸ್ಯಾಸ್ಪದವಾದದ್ದು ತಮಾಷೆ ಹಾಗೂ ನಗೆಯ ಆರಂಭಿಕ ಸಿದ್ಧಾಂತಗಳಿಗೆ ಕೇಂದ್ರೀಯವಾಗಿತ್ತು. ಇದನ್ನು ಪ್ರಸಕ್ತವಾಗಿ ತಮಾಷೆಯ ಸಿದ್ಧಾಂತದಲ್ಲಿ ನಗೆ, ಆಘಾತ, ವಿಡಂಬನೆ, ಅಥವಾ ಅಣಕವನ್ನು ಸೃಷ್ಟಿಸಲು ಬಳಸಲಾಗುತ್ತದೆ. ಹಾಸ್ಯಾಸ್ಪದಕ್ಕೆ ಪ್ರತಿಕ್ರಿಯೆಗಳನ್ನು ಮನೋವಿಜ್ಞಾನದಲ್ಲಿ ನೆನಪು, ಗಮನ, ಮತ್ತು ಸಾಮಾಜಿಕ ಶ್ರೇಣಿವ್ಯವಸ್ಥೆಗಳಲ್ಲಿ ಮನೋಭಾವದ ಮೇಲೆ ಅದರ ಪರಿಣಾಮಗಳಿಗಾಗಿ ಅಧ್ಯಯನ ಮಾಡಲಾಗಿದೆ. ಈ ಅಧ್ಯಯನಗಳನ್ನು ಗಮನ, ನೆನಪು, ಮತ್ತು ಉತ್ಪನ್ನಗಳ ಬಗ್ಗೆ ಮೊದಲೇ ಇರುವ ನಕಾರಾತ್ಮಕ ಮನೋಭಾವಗಳ ನಿವಾರಣೆಗೆ ಸಂಬಂಧಿಸಿದಂತೆ ಜಾಹೀರಾತಿನ ಸಿದ್ಧಾಂತಕ್ಕೆ ಅನ್ವಯಿಸಲಾಗಿದೆ. ಹಾಸ್ಯಾಸ್ಪದ ಪದವನ್ನು ಹಲವುವೇಳೆ ಉದಾತ್ತ ಪದದ ವಿರುದ್ಧ ಪದವಾಗಿ ಕಾಣಲಾಗುತ್ತದೆ, ಒಂದು ವಿಪರೀತ ಹೀನತೆಯದ್ದು, ಇನ್ನೊಂದು ವಿಪರೀತ ಶ್ರೇಷ್ಠತೆಯದ್ದು, ಮತ್ತು ಹಲವುವೇಳೆ ಒಬ್ಬರು ಇದ್ದಕ್ಕಿದ್ದಂತೆ ಒಂದು ವಿಪರೀತ ಸ್ಥಿತಿಯಿಂದ ಮತ್ತೊಂದಕ್ಕೆ ಚಲಿಸಬಹುದು.

ಹಾಸ್ಯಾಸ್ಪದವಾದದ್ದು ಹಲವುವೇಳೆ ವಿಪರೀತವಾದ ಅಸಂಗತತೆಯನ್ನು (ಒಂದರ ಪಕ್ಕ ಇನ್ನೊಂದು ಸೇರುತ್ತವೆ ಎಂದು ಭಾವಿಸಲಾಗದ ವಸ್ತುಗಳು) ಅಥವಾ ಹೀನತೆಯನ್ನು ಹೊಂದಿರುತ್ತದೆ, ಉದಾ., "ಘನತೆಯುಳ್ಳದ್ದನ್ನು ಹಾಸ್ಯಾಸ್ಪದ ಸ್ಥಿತಿಗೆ ಕೆಳಗಿಳಿಸಿದಾಗ, ಬಲವಂತದ ಘನತೆಯಿಂದ ತಪ್ಪಿಸಿಕೊಳ್ಳಲು ಮತ್ತು ನಗೆ ಹೆಚ್ಚು ತೀವ್ರವಾಗಿರಲು." ಕೆಲವರು ಹಾಸ್ಯಾಸ್ಪದಕ್ಕೆ ವಿರೂಪತೆಯು ಅತ್ಯಗತ್ಯವೆಂದು ಪರಿಗಣಿಸುತ್ತಿದ್ದರು.

## ಉಲ್ಲೇಖಗಳು
ವರ್ಗ:ಹಾಸ್ಯ
ಮೋಡ ಬಿತ್ತನೆ

thumb|300px|ಮೋಡ ಬಿತ್ತನೆಯನ್ನು ಭೂ ಉತ್ಪಾದಕ ಉಪಕರಣಗಳು, ವಿಮಾನ, ಅಥವಾ ರಾಕೆಟ್‍ನಿಂದ ಮಾಡಬಹುದು

**ಮೋಡ ಬಿತ್ತನೆ** ಒಂದು ಬಗೆಯ ಹವಾಮಾನ ಬದಲಾವಣೆ, ವಾತಾವರಣದಲ್ಲಿ ವಸ್ತುಗಳನ್ನು ಹರಡಿ ಮೋಡಗಳಿಂದ ಬೀಳುವ ಅವಕ್ಷೇಪನದ ಪ್ರಮಾಣ ಅಥವಾ ಪ್ರಕಾರವನ್ನು ಬದಲಾಯಿಸುವ ಒಂದು ರೀತಿ. ಈ ವಸ್ತುಗಳು ಮೋಡ ಘನೀಕರಣ ಅಥವಾ ಮಂಜುಗಡ್ಡೆ ನಾಭಿಗಳಾಗಿ ಕಾರ್ಯನಿರ್ವಹಿಸುತ್ತವೆ ಮತ್ತು ಮೋಡದೊಳಗಿನ ಸೂಕ್ಷ್ಮಭೌತಿಕ ಪ್ರಕ್ರಿಯೆಗಳನ್ನು ಮಾರ್ಪಾಡು ಮಾಡುತ್ತವೆ. ಅವಕ್ಷೇಪನವನ್ನು (ಮಳೆ ಅಥವಾ ಹಿಮ) ಹೆಚ್ಚಿಸುವುದು ಇದರ ಸಾಮಾನ್ಯ ಉದ್ದೇಶವಾಗಿದೆ, ಆದರೆ ವಿಮಾನ ನಿಲ್ದಾಣಗಳಲ್ಲಿ ಆಲಿಕಲ್ಲು ಮತ್ತು ಮಂಜಿನ ನಿರೋಧವನ್ನೂ ವ್ಯಾಪಕವಾಗಿ ನಡೆಸಲಾಗುತ್ತದೆ.

ಮೋಡ ಬಿತ್ತನೆಯು ಪ್ರಕೃತಿಯಲ್ಲಿನ ಮಂಜುಗಡ್ಡೆ ಬೀಜಕಾರಕಗಳಿಂದಲೂ ಸಂಭವಿಸುತ್ತದೆ, ಇವುಗಳಲ್ಲಿ ಬಹುತೇಕ ಬ್ಯಾಕ್ಟೀರಿಯಾ ಜನ್ಯವಾಗಿರುತ್ತವೆ.

ಮೋಡ ಬಿತ್ತನೆಗೆ ಬಳಸಲ್ಪಡುವ ಅತ್ಯಂತ ಸಾಮಾನ್ಯ ರಾಸಾಯನಿಕಗಳೆಂದರೆ ಸಿಲ್ವರ್ ಅಯೊಡೈಡ್, ಪೊಟ್ಯಾಷಿಯಂ ಅಯೊಡೈಡ್ ಮತ್ತು ಘನೀಭವಿಸಿದ ಕಾರ್ಬನ್ ಡೈಆಕ್ಸೈಡ್. ಒಂದು ಅನಿಲವಾಗಿ ಹಿಗ್ಗುವ ದ್ರವ ಪ್ರೋಪೇನ್ ಅನ್ನೂ ಬಳಸಲಾಗಿದೆ. ಇದು ಸಿಲ್ವರ್ ಅಯೊಡೈಡ್‍ಗಿಂತ ಹೆಚ್ಚಿನ ತಾಪಮಾನಗಳಲ್ಲಿ ಮಂಜುಗಡ್ಡೆ ಹರಳುಗಳನ್ನು ಉತ್ಪಾದಿಸಬಲ್ಲದು. ಭರವಸೆಯ ಸಂಶೋಧನೆಯ ನಂತರ, ಪುಡಿ ಉಪ್ಪಿನಂತಹ ಆರ್ದ್ರಚೋಷಕ ವಸ್ತುಗಳ ಬಳಕೆ ಹೆಚ್ಚು ಜನಪ್ರಿಯವಾಗುತ್ತಿದೆ. ಮೋಡ ಬಿತ್ತನೆ ಮಾಡುವಾಗ, ಮೋಡಗಳೊಳಗಿನ ತಾಪಮಾನ -೭ ಮತ್ತು -೨೦ °ಸೆ ನಡುವಿದ್ದಾಗ ಹೆಚ್ಚಿನ ಹಿಮಪಾತ ಸಂಭವಿಸುತ್ತದೆ. ಸಿಲ್ವರ್ ಅಯೊಡೈಡ್‍ನಂತಹ ವಸ್ತುವಿನ ಒಳಸೇರಿಸುವಿಕೆಯು ಘನೀಕರಣ ಬೀಜೀಕರಣವನ್ನು ಉಂಟುಮಾಡುತ್ತದೆ.

ಮಧ್ಯಮ ಎತ್ತರದ ಮೋಡಗಳಲ್ಲಿ, ಸಾಮಾನ್ಯ ಬಿತ್ತನಾ ಕಾರ್ಯವಿಧಾನವು ಸಮತೋಲನ ಆವಿ ಒತ್ತಡ ನೀರಿಗಿಂತ ಮಂಜುಗಡ್ಡೆ ಮೇಲೆ ಕಡಿಮೆಯಿರುತ್ತದೆ ಎಂಬ ವಾಸ್ತವಾಂಶದ ಮೇಲೆ ಆಧಾರಿತವಾಗಿದೆ. ಅತ್ಯಂತ ಶೀತಲ ಮೋಡಗಳಲ್ಲಿ ಮಂಜುಗಡ್ಡೆ ಕಣಗಳ ರಚನೆಯು ದ್ರವ ಹನಿಗಳನ್ನು ಕಡಿಮೆಮಾಡಿ ಮಂಜುಗಡ್ಡೆ ಕಣಗಳು ಬೆಳೆಯುವುದಕ್ಕೆ ಅವಕಾಶ ನೀಡುತ್ತದೆ. ಸಾಕಷ್ಟು ಬೆಳವಣಿಗೆಯಾದರೆ, ಈ ಕಣಗಳು ಸಾಕಷ್ಟು ಭಾರವಾಗಿ ಮೋಡಗಳಿಂದ ಅವಕ್ಷೇಪನವಾಗಿ ಭೂಮಿಗೆ ಬೀಳುತ್ತವೆ. ಹೀಗೆ ಮಾಡದಿದ್ದರೆ ಮೋಡಗಳು ಮಳೆ ಅಥವಾ ಹಿಮವನ್ನು ಸುರಿಸದಿರಬಹುದು. ಈ ಪ್ರಕ್ರಿಯೆಯನ್ನು ಸ್ಥಾಯಿ ಬಿತ್ತನೆ ಎಂದು ಕರೆಯಲಾಗುತ್ತದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
*Rainmaking in China 
*Nevada State Cloud Seeding Program 
*European patent EP 1 491 088 *Weather modification by royal rainmaking technology*

ವರ್ಗ:ಹವಾಮಾನ ಬದಲಾವಣೆ
ಅಶೋಕವದನ

**ಅಶೋಕವದನ** (ಸಂಸ್ಕೃತ: अशोकावदान; ಐಎಸ್ಟಿ: ಅಶೋಕವದಾನ; "ಅಶೋಕನ ನಿರೂಪಣೆ") ಎಂಬುದು ಮೌರ್ಯ  ಚಕ್ರವರ್ತಿ ಅಶೋಕನ ಜನನ ಮತ್ತು ಆಳ್ವಿಕೆಯನ್ನು ವಿವರಿಸುವ ಒಂದು ಭಾರತೀಯ ಸಂಸ್ಕೃತ-ಭಾಷೆಯ ಗ್ರಂಥವಾಗಿದೆ.ಇದು ದಂತಕಥೆಗಳು ಮತ್ತು ಐತಿಹಾಸಿಕ ನಿರೂಪಣೆಯನ್ನು ಹೊಂದಿದೆ ಮತ್ತು ಬೌದ್ಧ ಚಕ್ರವರ್ತಿ ಅಶೋಕನನ್ನು ವೈಭವೀಕರಿಸುತ್ತದೆ ಮತ್ತು ಬೌದ್ಧಧರ್ಮದ ವಿವರಣೆಯಾಗಿದೆ. 

ಅಶೋಕವದನವು ಅವದಾನ  ಗ್ರಂಥಗಳಲ್ಲಿ ಒಂದಾಗಿದೆ,  (ದಿವಾವಡಾನ, "ಡಿವೈನ್ ನರೇಟಿವ್") ನಲ್ಲಿರುವ ಹಲವಾರು ಬೌದ್ಧ ಪುರಾಣ ಮತ್ತು ನಿರೂಪಣೆಗಳ ಸಂಕಲನ. **ಜೀನ್ ಪ್ರಜೈಲುಸ್ಕಿ** ಪ್ರಕಾರ, ಈ ಪಠ್ಯವನ್ನು ಮಥುರಾ ಪ್ರದೇಶದ ಬೌದ್ಧ ಸನ್ಯಾಸಿಗಳು ಸಂಯೋಜಿಸಿದ್ದಾರೆ, ಇದು ಮಥುರಾ ನಗರ, ಅದರ ಮಠಗಳು ಮತ್ತು ಅದರ ಸನ್ಯಾಸಿಗಳನ್ನು ಪ್ರಶಂಸಿಸುತ್ತಿದೆ. 

ಅಶೋಕರಾಜವದಾನ ಎಂದೂ ಕರೆಯಲ್ಪಡುವ ಇದನ್ನು 300 CE ಯಲ್ಲಿ ಎ-ಯು ವಾಂಗ್ ಚುಆನ್ ಎಂದು ಚೀನೀ ಭಾಷೆಗೆ ಫಾ ಹಿಯಾನ್ ಭಾಷಾಂತರಿಸಲಾಯಿತು, ಮತ್ತು ನಂತರ ಸಿ-500 ರಲ್ಲಿ ಎ-ಯು ವಾಂಗ್ ಚಿಂಗ್  ಎಂದು ಹೆಸರಿಸಲಾಯಿತು.ಇದನ್ನು 1923 ರಲ್ಲಿ ಜೀನ್ ಪ್ರೈಲುಸ್ಕಿ ಫ್ರೆಂಚ್ನಿಂದ ಭಾಷಾಂತರಿಸಲಾಯಿತು,ಮತ್ತು 1983 ರಲ್ಲಿ. ಇಂಗ್ಲಿಷ್ನಲ್ಲಿ ಜಾನ್ ಎಸ್. ಸ್ಟ್ರಾಂಗ್  ಭಾಷಾಂತರಿಸಿದರು.

## ಸಂಯೋಜನೆಯ ದಿನಾಂಕ 
5 ನೇ ಶತಮಾನದ ಸಿಇ ನಿಂದ 16 ನೇ ಶತಮಾನದ ಸಿಇವರೆಗಿನ ಅಶೋಕವದಾನದ ಅನೇಕ ಆವೃತ್ತಿಗಳಿವೆ. ಸೈಮನ್ ಕೋಲ್ಮನ್ ಮತ್ತು ಜಾನ್ ಎಲ್ಸ್ನರ್ರ ಪ್ರಕಾರ, ಪಠ್ಯದ ಮುಂಚಿನ ಪೂರ್ಣಗೊಂಡ ರೂಪವು ಕ್ರಿ.ಪೂ 2 ನೇ ಶತಮಾನದಷ್ಟು ಹಿಂದಿನದು, ಆದರೆ ಅದರ ಮೌಖಿಕ ಮೂಲಗಳು ಕ್ರಿ.ಪೂ. 2 ನೇ ಶತಮಾನಕ್ಕೆ ಹಿಂದಿರುಗಬಹುದು.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* Sanskrit version of the *Ashokavadana* 

ವರ್ಗ:ಸಂಸ್ಕೃತ ಗ್ರಂಥಗಳು
ಆರ್.ಎನ್.ಸುದರ್ಶನ್

**ರಟ್ಟಿಹಳ್ಳಿ ನಾಗೇಂದ್ರ ಸುದರ್ಶನ್** (೨ ಮೇ ೧೯೩೯ - ೮ ಸೆಪ್ಟೆಂಬರ್ ೨೦೧೭) ಒಬ್ಬ ಹಿರಿಯ ಭಾರತೀಯ ನಟ, ಕಂಠದಾನ ಕಲಾವಿದ, ಗಾಯಕ ಹಾಗೂ ಸಿನೆಮಾ ನಿರ್ಮಾಪಕ. ಕನ್ನಡ, ತೆಲುಗು, ತಮಿಳು, ಹಾಗೂ ಮಲಯಾಳಂ ಭಾಷೆಯ 250ಕ್ಕೂ ಅಧಿಕ ಸಿನೆಮಾಗಳಲ್ಲಿ ಅಭಿನಯಸಿದ್ದಾರೆ.

## ಜನನ, ಕುಟುಂಬ
ಮೇ 2, 1939ರಲ್ಲಿ ಜನಿಸಿದ ಸುದರ್ಶನ್ ಅವರ ತಂದೆ ದಿವಂಗತ ಆರ್.ನಾಗೇಂದ್ರರಾವ್ ಕೂಡ ನಟ, ನಿರ್ದೇಶಕ, ನಿರ್ಮಾಪಕ ಹಾಗೂ ಸಂಗೀತ ಸಂಯೋಜಕರಾಗಿದ್ದರು. ಸುದರ್ಶನ್ ಅವರ ಸಹೋದರರಾದ ಆರ್.ಎನ್.ಜಯಗೋಪಾಲ್ ಹಾಗೂ ಆರ್.ಎನ್.ಕೃಷ್ಣ ಪ್ರಸಾದ್ ಕೂಡ ಚಿತ್ರರಂಗದಲ್ಲಿ ತೊಡಗಿಕೊಂಡವರು. ಪತ್ನಿ ಶೈಲಶ್ರೀ ಕೂಡ ಕಲಾವಿದೆಯಾಗಿದ್ದು ಹಲವು ಚಿತ್ರಗಳಲ್ಲಿ ನಟಿಸಿದ್ದಾರೆ.
 
## ಸಿನೆಮಾ ಜೀವನ
ಸುದರ್ಶನ ೫ ದಶಕಗಳ ಕಾಲ ಸಿನೆಮಾರಂಗದಲ್ಲಿ ಇದ್ದವರು. ೨೫೦ಕ್ಕೂ ಹೆಚ್ಚು ಸಿನೆಮಾಗಳಲ್ಲಿ ಪಾತ್ರಗಳನ್ನು ಮಾಡಿದ್ದಾರೆ. ನಾಯಕನಾಗಿ ಹಾಗೂ ಖಳನಾಯಕನಾಗಿ ಪ್ರಸಿದ್ಧರಾಗಿದ್ದರು. ೬೦ ಸಿನೆಮಾಗಳಲ್ಲಿ ನಾಯಕನಟನಾಗಿ ಅಭಿನಯಿಸಿದ್ದಾರೆ. 1961ರಲ್ಲಿ ಅವರ ೨೧ನೇ ವಯಸ್ಸಿನಲ್ಲಿ ನಟಿಸಿದ **ವಿಜಯನಗರದ ವೀರಪುತ್ರ** ಅವರ ಮೊದಲ ಚಿತ್ರ. ಅದಕ್ಕೆ ಅವರ ತಂದೆ ನಿರ್ದೇಶಕ ಹಾಗೂ ನಿರ್ಮಾಪಕರಾಗಿದ್ದರು, ಜೊತೆಗೆ ಸಿನೆಮಾದಲ್ಲಿ ಅಭಿನಯಿಸಿದ್ದರು. ಕತೆ ಚಿತ್ರಕತೆ, ಸಾಹಿತ್ಯ ಸಹೋದರ ಜಯಗೋಪಾಲ್ ಹಾಗೂ ಕ್ಯಾಮರಾ ಕೆಲಸ ಮತ್ತೊಬ್ಬ ಸಹೋದರ ಕೃಷ್ಣಪ್ರಸಾದ್ ಮಾಡಿದ್ದರು. ಬಿ. ಸರೋಜಾದೇವಿ ಈ ಚಿತ್ರದಲ್ಲಿ ನಾಯಕನಟಿಯಾಗಿದ್ದರು. *"ಅಪಾರ ಕೀರ್ತಿ ಮೆರೆದ ಭವ್ಯ ನಾಡಿದು..."* ಎಂಬ ಹಾಡು ಪ್ರಸಿದ್ಧವಾಗಿ ಸುದರ್ಶನರಿಗೂ ಒಳ್ಳೆಯ ಹೆಸರು ತಂದುಕೊಟ್ಟಿತು. ನಂತರ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಂಡರು. 2006ರಲ್ಲಿ ತೆರೆಕಂಡ ಮಠ ಚಿತ್ರದಲ್ಲಿ ಸುದರ್ಶನ್ ಅವರ ಪಾತ್ರ ಪ್ರೇಕ್ಷಕರ ಗಮನ ಸೆಳೆದಿತ್ತು. ಇದಾದ ಬಳಿಕ ಉಪೇಂದ್ರ ಅಭಿನಯದ ಸೂಪರ್ ಚಿತ್ರದಲ್ಲಿ ಉಪೇಂದ್ರರ ತಂದೆಯ ಪಾತ್ರದಲ್ಲಿ ಅಭಿನಯಿಸಿದರು. 2012ರಲ್ಲಿ ತೆರೆಕಂಡ ’ಚಾರುಲತಾ’  ಚಿತ್ರ ಸುದರ್ಶನ್ ರವರ ಕೊನೆಯ ಚಿತ್ರ. 

ಅವರ ಅಭಿನಯದ ಸಿನೆಮಾಗಳು (ಅಪೂರ್ಣ ಪಟ್ಟಿ):

### ನಾಯಕನಾಗಿ
*ವಿಜಯನಗರದ ವೀರಪುತ್ರ 
*ನಗುವ ಹೂವು, 
*ಮರೆಯದ ದೀಪಾವಳಿ 
*ಲಕ್ಷ್ಮೀ-ಸರಸ್ವತಿ,
*ಕಾಡಿನ ರಹಸ್ಯ, 
*ತಂದೆ-ಮಕ್ಕಳು, 
*ನಾಡಿನ ಭಾಗ್ಯ, 

### ಖಳನಟ ಮತ್ತು ಪೋಷಕ ನಟ
*ಚಾಣಕ್ಯ
*ಕರ್ತವ್ಯ
*ಬ್ರಹ್ಮ ವಿಷ್ಣು ಮಹೇಶ್ವರ
*ಪ್ರಚಂಡ ಕುಳ್ಳ
*ಗುರು ಜಗದ್ಗುರು
*ಹೃದಯ ಪಲ್ಲವಿ
*ಸೂಪರ್‌
*ಮಠ
*ದಶಮುಖ
*ಚಾರುಲತಾ

### ಇತರ
*ಮರಿಯಾ ಮೈಡಾರ್ಲಿಂಗ್
*ಪಗಡೈ ಪಮಿರೆಂಡು
*ನಾಯಗನ್

### ಧಾರಾವಾಹಿಗಳು
*ಅಗ್ನಿಸಾಕ್ಷಿ
*ಮರಗತ ವೀಣೈ
*ಮೈ ಡಿಯರ್ ಭೂತಂ
*ಮಾಯಾ ಮಚ್ಚಿಂದ್ರ
*ವೇಲನ್

## ಪ್ರಶಸ್ತಿ, ಗೌರವಗಳು
*೨೦೦೯-೧೦ ನೇ ಸಾಲಿನ ಕರ್ನಾಟಕ ಸರ್ಕಾರದ ’ಡಾ. ರಾಜಕುಮಾರ್’ ಪ್ರಶಸ್ತಿ.
 
## ನಿಧನ
೦೮ ಸೆಪ್ಟೆಂಬರ್ ೨೦೧೭ರಂದು ನಿಧನರಾದರು. ಅವರಿಗೆ ೭೮ ವರ್ಷ ವಯಸ್ಸಾಗಿತ್ತು. ಅನಾರೋಗ್ಯದಿಂದ ಬಳಲುತ್ತಿದ್ದ ಅವರು, ಬೆಂಗಳೂರಿನ ತಿಲಕನಗರದ ಸಾಗರ್ ಆಸ್ಪತ್ರೆಯಲ್ಲಿ ಕೊನೆಯುಸಿರೆಳೆದರು. 

## ಉಲ್ಲೇಖಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ತಮಿಳು ಚಲನಚಿತ್ರ ನಟರು
ವರ್ಗ:೧೯೩೯ ಜನನ
ವರ್ಗ:೨೦೧೭ ನಿಧನ
ವಸುಬಂಧು

thumb

**ವಸುಬಂಧು** (ಪ್ರವ. ಕ್ರಿ.ಶ 4ರಿಂದ 5ನೇ ಶತಮಾನ) ಗಾಂಧಾರದ ಒಬ್ಬ ಬಹಳ ಪ್ರಭಾವಿ ಬೌದ್ಧ ಸಂನ್ಯಾಸಿ ಮತ್ತು ವಿದ್ವಾಂಸನಾಗಿದ್ದನು. ವಸುಬಂಧುವು ಸರ್ವಾಸ್ತಿವಾದ ಮತ್ತು ಸೌತ್ರಾಂತಿಕ ಪಂಥಗಳ ದೃಷ್ಟಿಕೋನದಿಂದ ಅಭಿಧರ್ಮದ ಮೇಲೆ ಬರೆದ ತತ್ವಶಾಸ್ತ್ರಜ್ಞನಾಗಿದ್ದನು. ಮಹಾಯಾನ ಬೌದ್ಧಧರ್ಮಕ್ಕೆ ಮತಾಂತರವಾದ ಮೇಲೆ, ತನ್ನ ಮಲಸಹೋದರ ಅಸಂಗನೊಂದಿಗೆ ಇವನು ಯೋಗಾಚಾರ ಪಂಥದ ಮುಖ್ಯ ಸಂಸ್ಥಾಪಕರಲ್ಲಿ ಒಬ್ಬನಾಗಿದ್ದನು.

ವಸುಬಂಧುವಿನ *ಅಭಿಧರ್ಮಕೋಶಭಾಷ್ಯ*ವನ್ನು ಟಿಬೇಟಿ ಮತ್ತು ಪೂರ್ವ ಏಷ್ಯನ್ ಬೌದ್ಧ ಧರ್ಮದಲ್ಲಿ ಮಹಾಯಾನಯೇತರ ಅಭಿಧರ್ಮ ತತ್ವದ ಪ್ರಧಾನ ಮೂಲವಾಗಿ ವ್ಯಾಪಕವಾಗಿ ಬಳಸಲಾಗುತ್ತದೆ. ಇವನ ತತ್ವಶಾಸ್ತ್ರೀಯ ಗದ್ಯ ಕೃತಿಗಳು ಭಾರತೀಯ ಯೋಗಾಚಾರ ತತ್ವಮೀಮಾಂಸೆಯಾದ "ವಿಜ್ಞಪ್ತಿ ಮಾತ್ರ"ದ ಮಾನದಂಡವನ್ನು ವಿವರವಾಗಿ ಪ್ರತಿಪಾದಿಸುತ್ತವೆ, ಇದನ್ನು ಜ್ಞಾನಮೀಮಾಂಸಾ ಆದರ್ಶವಾದದ ಒಂದು ರೂಪವೆಂದು ವಿವರಿಸಲಾಗಿದೆ. ಇದಲ್ಲದೇ, ಇವನು ಹಲವಾರು ಭಾಷ್ಯಗಳು, ತರ್ಕ, ವಾದ ಮತ್ತು ಭಕ್ತಿ ಕಾವ್ಯದ ಮೇಲಿನ ಕೃತಿಗಳನ್ನು ಬರೆದನು.

ವಸುಬಂಧು ಭಾರತೀಯ ಬೌದ್ಧ ತತ್ವಶಾಸ್ತ್ರ ಸಂಪ್ರದಾಯದಲ್ಲಿನ ಅತ್ಯಂತ ಪ್ರಭಾವೀ ಚಿಂತಕರಲ್ಲಿ ಒಬ್ಬನಾಗಿದ್ದನು.

ಪೇಶಾವರದಲ್ಲಿ ಬ್ರಾಹ್ಮಣನಾಗಿ ಹುಟ್ಟಿದ ವಸುಬಂಧು ಯೋಗಾಚಾರ ತತ್ವದ ಸ್ಥಾಪನೆಯಲ್ಲಿ ಮತ್ತೊಬ್ಬ ಪ್ರಮುಖ ವ್ಯಕ್ತಿಯಾಗಿದ್ದ ಅಸಂಗನ ಮಲಸಹೋದರನಾಗಿದ್ದನು. ಇವನು ಮತ್ತು ಅಸಂಗ "ಆರು ಆಭರಣಗಳು" ಅಥವಾ ಬುದ್ಧನ ಬೋಧನೆಗಳ ಮೇಲಿನ ಆರು ಮಹಾನ್ ಭಾಷ್ಯಕಾರರ ಸದಸ್ಯರಾಗಿದ್ದಾರೆ. ಇವನು ಸಮುದ್ರಗುಪ್ತನ ತಂದೆ ಮೊದಲನೇ ಚಂದ್ರಗುಪ್ತನ ಸಮಕಾಲೀನನಾಗಿದ್ದನು. ಈ ಮಾಹಿತಿಯು ವಸುಬಂಧುವನ್ನು ತಾತ್ಕಾಲಿಕವಾಗಿ ಕ್ರಿ.ಶ. ೪ನೇ ಶತಮಾನದಲ್ಲಿ ಇರಿಸುತ್ತದೆ. ವಸುಬಂಧುವಿನ ಅತ್ಯಂತ ಮುಂಚಿನ ಜೀವನಚರಿತ್ರೆಯನ್ನು ಪರಮಾರ್ಥನು ಚೀನಿ ಭಾಷೆಗೆ ಅನುವಾದಿಸಿದನು. ವಸುಬಂಧುವು ಆರಂಭದಲ್ಲಿ ಗಾಂಧಾರದಲ್ಲಿ ಪ್ರಬಲವಾಗಿದ್ದ ಬೌದ್ಧ ಸರ್ವಾಸ್ತಿವಾದ (ಅಥವಾ *ವೈಭಾಷಿಕ*) ಪಂಥದೊಂದಿಗೆ ಕಲಿತನು, ಮತ್ತು ನಂತರ ಸಂಪ್ರದಾಯಬದ್ಧ ಸರ್ವಾಸ್ತಿವಾದ ಶಾಖೆಯ ಮುಖಂಡರೊಂದಿಗೆ ಕಲಿಯಲು ಕಾಶ್ಮೀರಕ್ಕೆ ಹೋದನು. ಮನೆಗೆ ಮರಳಿದ ನಂತರ ಇವನು ಅಭಿಧರ್ಮದ ಮೇಲೆ ಶಿಕ್ಷಣ ನೀಡಿದನು ಮತ್ತು *ಅಭಿಧರ್ಮಕೋಶಕಾರಿಕಾ*ವನ್ನು ರಚಿಸಿದನು. ಇದು ಸರ್ವಾಸ್ತಿವಾದ ಅಭಿಧರ್ಮ ಬೋಧನೆಗಳ ಗದ್ಯ ಸಾರವಾಗಿತ್ತು, ಅಂದರೆ ಅನುಭವಗಳ ಎಲ್ಲ ಅಂಶಗಳ ವಿಶ್ಲೇಷಣೆಯಾಗಿತ್ತು.

## ಉಲ್ಲೇಖಗಳು
ವರ್ಗ:ಬೌದ್ಧ ತತ್ವಶಾಸ್ತ್ರಜ್ಞರು
ಶಾಪ

**ಶಾಪ**ವು ವ್ಯಕ್ತಿ(ಗಳು), ಒಂದು ಸ್ಥಳ, ಅಥವಾ ಒಂದು ವಸ್ತುವಿನಂತಹ ಯಾವುದೇ ಅಸ್ತಿತ್ವವುಳ್ಳದ್ದಕ್ಕೆ ಯಾವುದೋ ರೂಪದ ಆಪತ್ತು ಅಥವಾ ದುರದೃಷ್ಟ ಉಂಟಾಗಲಿ ಎಂದು ವ್ಯಕ್ತಪಡಿಸಲಾದ ಯಾವುದೇ ಆಸೆ. ವಿಶೇಷವಾಗಿ, ಶಾಪವು ದೇವತೆ ಅಥವಾ ದೇವತೆಗಳು, ಅಥವಾ ಆತ್ಮ, ಅಥವಾ ನೈಸರ್ಗಿಕ ಶಕ್ತಿಯಂತಹ ಅಲೌಕಿಕ ಅಥವಾ ಆಧ್ಯಾತ್ಮಿಕ ಶಕ್ತಿಯಿಂದ, ಅಥವಾ ಮಾಯೆಯಿಂದ ಮಾಡಲಾದ ಒಂದು ಬಗೆಯ ಮಾಟದಿಂದ ಕಾರ್ಯಗತವಾಗುವ ಬಯಕೆ ಅಥವಾ ಘೋಷಣೆಯನ್ನು ಸೂಚಿಸಬಹುದು; ಹಾಗಾಗಿ ಶಾಪವನ್ನು ಅಪಶಕುನವೆಂದೂ ಕರೆಯಬಹುದು. ಅನೇಕ ನಂಬಿಕೆ ವ್ಯವಸ್ಥೆಗಳಲ್ಲಿ, ಸ್ವತಃ ಶಾಪವೇ (ಅಥವಾ ಅದರ ಜೊತೆಗಿನ ಕ್ರಿಯಾವಿಧಿ) ಪರಿಣಾಮದಲ್ಲಿ ಯಾವುದೋ ಕಾರಣವಾದ ಶಕ್ತಿಯನ್ನು ಹೊಂದಿರುತ್ತದೆ ಎಂದು ಪರಿಗಣಿಸಲಾಗುತ್ತದೆ. ಒಂದು ಶಾಪವನ್ನು ವಾಪಸು ತೆಗೆದುಕೊಳ್ಳವುದು ಅಥವಾ ತೆಗೆದುಹಾಕುವುದಕ್ಕೆ ಕೆಲವೊಮ್ಮೆ "ಮುರಿಯುವುದು" ಎಂದು ಹೇಳಲಾಗುತ್ತದೆ, ಮತ್ತು ಹಲವುವೇಳೆ ಇದಕ್ಕೆ ವಿಸ್ತಾರವಾದ ಕ್ರಿಯಾವಿಧಿಗಳು ಅಥವಾ ಪ್ರಾರ್ಥನೆಗಳು ಅಗತ್ಯವಾಗಿರುತ್ತವೆ ಎಂದು ನಂಬಲಾಗಿದೆ.

ಜಾನಪದ ಧರ್ಮ ಮತ್ತು ಜಾನಪದ ಅಧ್ಯಯನ ಎರಡರ ಅಧ್ಯಯನವು ಗಣನೀಯ ಪ್ರಮಾಣದಲ್ಲಿ ಶಾಪಗಳ ರೂಪಗಳ ಅಧ್ಯಯನವನ್ನು ಒಳಗೊಂಡಿರುತ್ತದೆ. ಶಾಪಗಳನ್ನು ವಿಧಿಸುವ ಉದ್ದೇಶಪೂರ್ವಕ ಪ್ರಯತ್ನವು ಹಲವುವೇಳೆ ಮಾಯೆಯ ಅಭ್ಯಾಸದ ಭಾಗವಾಗಿರುತ್ತದೆ. ಹಿಂದೂ ಸಂಸ್ಕೃತಿಯಲ್ಲಿ ಋಷಿಯು ಆಶೀರ್ವದಿಸುವ ಮತ್ತು ಶಾಪ ಕೊಡುವ ಶಕ್ತಿಯನ್ನು ಹೊಂದಿರುತ್ತಾನೆ ಎಂದು ನಂಬಲಾಗಿದೆ. ರಾಜ ನಹುಷನಿಗೆ ಭೃಗು ಋಷಿ ಕೊಟ್ಟ ಶಾಪ ಮತ್ತು ದೇವಲ ಋಷಿಯು ಕೊಟ್ಟ ಶಾಪ ಕೆಲವು ಉದಾಹರಣೆಗಳಾಗಿವೆ.

ಆಫ಼್ರಿಕನ್ ಅಮೇರಿಕನ್ ಹೂಡೂ ನಮಗೆ ಜಿಂಕ್ಸ್ ಹಾಗೂ ಅಡ್ಡಡ್ಡವಾಗಿರುವ ಪರಿಸ್ಥಿತಿಗಳನ್ನು, ಜೊತೆಗೆ ಪಾದ ಜಾಡು ಮಾಯೆಯ ಒಂದು ರೂಪವನ್ನು ತೋರಿಸುತ್ತದೆ. ಜಾಡು ಮಾಯೆಯಲ್ಲಿ ಶಾಪಹಾಕಿದ ವಸ್ತುಗಳನ್ನು ಬಲಿಪಶುಗಳ ಹಾದಿಯಲ್ಲಿ ಇರಿಸಲಾಗುತ್ತದೆ ಮತ್ತು ಅವರು ಇವುಗಳ ಮೇಲೆ ನಡೆದು ಹೋದಾಗ ಅವು ಸಕ್ರಿಯವಾಗುತ್ತವೆ. ಮಧ್ಯಪ್ರಾಚ್ಯ ಹಾಗೂ ಮೆಡಿಟೆರೇನಿಯನ್ ಸಂಸ್ಕೃತಿಯು ಕೆಟ್ಟ ದೃಷ್ಟಿಯ ನಂಬಿಕೆಯ ಮೂಲವಾಗಿದೆ. ಇದು ಅಸೂಯೆಯ ಪರಿಣಾಮವಾಗಿರಬಹುದು, ಆದರೆ ಹೆಚ್ಚು ಅಪರೂಪವಾಗಿ, ಉದ್ದೇಶಪೂರ್ವಕ ಶಾಪದ ಪರಿಣಾಮ ಎಂದು ಹೇಳಲಾಗುತ್ತದೆ. ಕೆಟ್ಟ ದೃಷ್ಟಿಯಿಂದ ಸುರಕ್ಷಿತವಾಗಿರಲು, ಗಾಢ ನೀಲಿ ವೃತ್ತಾಕಾರ ಗಾಜಿನಿಂದ ರಕ್ಷಣಾ ವಸ್ತುವನ್ನು ತಯಾರಿಸಲಾಗುತ್ತದೆ, ಮಧ್ಯದಲ್ಲಿ ಕಪ್ಪು ಬಿಂದುವಿನ ಸುತ್ತ ಬಿಳಿಯ ವೃತ್ತವಿರುತ್ತದೆ, ಮತ್ತು ಮಾನವ ಕಣ್ಣಿನ ನೆನಪು ತರುತ್ತದೆ. ರಕ್ಷಕ ಕಣ್ಣಿನ ವಸ್ತುವಿನ ಗಾತ್ರ ಬದಲಾಗಬಹುದು.

ಶಾಪಹಾಕಿದ ವಸ್ತುಗಳನ್ನು ಸಾಮಾನ್ಯವಾಗಿ ಅವುಗಳ ನ್ಯಾಯಸಮ್ಮತ ಮಾಲೀಕರಿಂದ ಕದಿಯಲಾಗಿರುತ್ತದೆ ಅಥವಾ ಲೂಟಿಮಾಡಲಾಗಿರುತ್ತದೆ ಎಂದು ಭಾವಿಸಲಾಗಿದೆ. ಹೋಪ್ ವಜ್ರ ಅಂತಹ ಒಂದು ಶಾಪವನ್ನು ಹೊತ್ತಿದೆ ಎಂದು ಭಾವಿಸಲಾಗಿದೆ, ಮತ್ತು ಅದರ ಮಾಲೀಕನಿಗೆ ದುರದೃಷ್ಟವನ್ನು ತರುತ್ತದೆ. ಈ ವಸ್ತುಗಳಿಗೆ ಏಕೆ ಶಾಪಹಾಕಲಾಯಿತು ಎಂಬುದಕ್ಕೆ ಕತೆಗಳು ಬದಲಾಗುತ್ತವೆ, ಆದರೆ ಅವು ಸಾಮಾನ್ಯವಾಗಿ ದುರದೃಷ್ಟವನ್ನು ತರುತ್ತವೆ ಅಥವಾ ಅಸಾಮಾನ್ಯ ವಿದ್ಯಮಾನಗಳನ್ನು ವ್ಯಕ್ತಪಡಿಸುತ್ತವೆ ಎಂದು ಹೇಳಲಾಗಿದೆ.

## ಉಲ್ಲೇಖಗಳು
ವರ್ಗ:ಮೂಢನಂಬಿಕೆಗಳು
ಭಾರತದ ೧೦೦ ರೂಪಾಯಿ ನಾಣ್ಯ

**ಭಾರತದ ೧೦೦ ರೂಪಾಯಿ ನಾಣ್ಯ** (Indian 100-rupee coin) ಭಾರತೀಯ ಕೇಂದ್ರ ಹಣಕಾಸು ಸಚಿವಾಲಯ ಹೊರತರಲು ನಿರ್ಧರಿಸಿರುವ  ಭಾರತೀಯ ರೂಪಾಯಿಯ  ಒಂದು ಪಂಗಡವಾಗಿದೆ. ೨೦೧೭ ಸೆಪ್ಟೆಂಬರ್ ನಲ್ಲಿ ಮುಂದೆ ಬಿಡುಗಡೆ ಮಾಡುವದಾಗಿ ಘೋಷಿಸಿದೆ.

## ನೂರು ರೂಪಾಯಿ ನಾಣ್ಯದ ವಿಶೇಷತೆ 
*44 ಮಿ.ಮೀ. ವ್ಯಾಸ
*35 ಗ್ರಾಂ ತೂಕ
*ನಾಣ್ಯವನ್ನ ಬೆಳ್ಳಿ, ತಾಮ್ರ, ನಿಕ್ಕಲ್ ಹಾಗೂ ಸತುವಿನಿಂದ ನಾಣ್ಯ ತಯಾರಿ ಮಾಡಲಾಗುತ್ತದೆ.

೧೦೦ ರೂಪಾಯಿಯ ನಾಣ್ಯದಲ್ಲಿ ಅಶೋಕಸ್ತಂಭ.ಸತ್ಯಮೇವ ಜಯತೆ ಎಂದು ಬರೆಯಲಾಗಿರುತ್ತದೆ. ದೇವನಗರಿಯಲ್ಲಿ ಭಾರತ ಎಂದು, ಇಂಗ್ಲಿಷ್ನಲ್ಲಿ ಇಂಡಿಯಾ ಎಂದು ಬರೆಯಲಾಗುತ್ತದೆ ಎನ್ನಲಾಗಿದೆ.
## ಕೆಲವು ನಾಣ್ಯಗಳಲ್ಲಿ
ಎಂಜಿಆರ್  ಹಾಗೂ ಎಂ.ಎಸ್. ಸುಬ್ಬುಲಕ್ಷ್ಮಿ  ಅವರ ಜನ್ಮಶತಮಾನೋತ್ಸವ ಅಂಗವಾಗಿ
*ಕೆಲವು ನಾಣ್ಯಗಳಲ್ಲಿ ಎಂಜಿಆರ್ ಚಿತ್ರ ಇರಲಿದ್ದು, (1917-2017) ಎಂದು ಬರೆಯಲಾಗಿರುತ್ತದೆ.
*ಕೆಲವು ನಾಣ್ಯಗಳಲ್ಲಿ ಎಂ.ಎಸ್. ಸುಬ್ಬುಲಕ್ಷ್ಮಿ ಅವರ ಚಿತ್ರ ಇರಲಿದ್ದು,  (1912-2016) ಎಂದು ಬರೆಯಲಾಗಿರುತ್ತದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
ವರ್ಗ:ಭಾರತದ ನಾಣ್ಯಗಳು
ಭಾರತದ ೫ ರೂಪಾಯಿ ನಾಣ್ಯ

*ಭಾರತದ  ೫ ರೂಪಾಯಿ ನಾಣ್ಯವು*'' ಭಾರತೀಯ ರೂಪಾಯಿಯ ಒಂದು ಪಂಗಡವಾಗಿದೆ. 2005 ರಲ್ಲಿ  ೧೦ ರೂಪಾಯಿ  ಆಗಮನದ ತನಕ ೫ ರೂಪಾಯಿ ನಾಣ್ಯವು ಅತಿಹೆಚ್ಚು ನಾಮಕರಣಗೊಂಡ ನಾಣ್ಯವಾಗಿತ್ತು.
## ನಾಣ್ಯದ ವಿನ್ಯಾಸ
ಅಶೋಕನ ಲಯನ್ ರಾಜಧಾನಿ ಮುಂಭಾಗದಲ್ಲಿ ಕೆಳಗಿರುವ ಪಂಗಡದೊಂದಿಗೆ ಮುದ್ರಿಸಲಾಗುತ್ತದೆ.ಕೆಲವು.5 ನಾಣ್ಯಗಳಲ್ಲಿ, ಕೇವಲ ಮುಖಬೆಲೆಯು ಮುಂಭಾಗದಲ್ಲಿ ಮುದ್ರಿಸಲಾಗುವುದು ಮತ್ತು ಸಿಂಹ ಬಂಡವಾಳವು ಹಿಮ್ಮುಖ ಭಾಗದಲ್ಲಿ ಮುದ್ರಿಸಲ್ಪಡುತ್ತದೆ.
ನಾಣ್ಯಗಳನ್ನು ಇಂದಿರಾ ಗಾಂಧಿಯವರ ಮತ್ತು ಜವಾಹರಲಾಲ್ ನೆಹರು ಅವರ 100 ನೇ ಹುಟ್ಟುಹಬ್ಬದ ವಾರ್ಷಿಕೋತ್ಸವದ ಸಮಯದಲ್ಲಿ.

## ವೈಶಿಷ್ಟ್ಯಗಳು
*5 ರೂಪಾಯಿ ಇಂಡಿಯನ್ ನಾಣ್ಯವನ್ನು ಕಪ್ರೊ-ನಿಕಲ್ನೊಂದಿಗೆ ಮುದ್ರಿಸಲಾಗುತ್ತದೆ.
*ನಾಣ್ಯದ ವ್ಯಾಸವು 23 ಮಿಮೀ ಆಗಿದೆ.
*ನಾಣ್ಯದ ತೂಕ 9 ಗ್ರಾಂ.
*ಆಕಾರವು ವೃತ್ತಾಕಾರವಾಗಿದೆ.

## ಉಲ್ಲೇಖಗಳು
ವರ್ಗ:ಭಾರತದ ನಾಣ್ಯಗಳು
ರಾಮ್ ಜೇಠ್ಮಲಾನಿ

**ರಾಮ್ ಬೂಲ್ಚಂದ್ ಜೇಠ್ಮಲಾನಿ** (ಜನನ : ೧೪ ಸೆಪ್ಟೆಂಬರ್ ೧೯೨೩-ಮರಣ:೦೮,ಸೆಪ್ಟೆಂಬರ್, ೨೦೧೯) ಒಬ್ಬ ಭಾರತೀಯ ವಕೀಲ ಮತ್ತು ರಾಜಕಾರಣಿ. ಅವರು ಭಾರತದ ಕೇಂದ್ರ ಕಾನೂನು ಸಚಿವರಾಗಿ ಮತ್ತು ಬಾರ್ ಕೌನ್ಸಿಲ್ ಆಫ್ ಇಂಡಿಯಾದ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ.ಉನ್ನತ-ಪ್ರೊಫೈಲ್ ಮತ್ತು  ವಿವಾದಾತ್ಮಕ  ಪ್ರಕರಣಗಳನ್ನು  ಪ್ರತಿನಿಧಿಸಿದ್ದರಿಂದ   ಅವರು ಹಲವು ಸಂದರ್ಭಗಳಲ್ಲಿ ತೀವ್ರ ಟೀಕೆಗೆ ಒಳಗಾಗಿದ್ದಾರೆ.  ಅವರು ಅತಿ ಹೆಚ್ಚು ಸಂಭಾವನೆ ಪಡೆಯುವ ಭಾರತೀಯ ವಕೀಲರಾಗಿದ್ದಾರೆ.

## ಪದವಿ ಮತ್ತು ಕಾನೂನು ಅಭ್ಯಾಸ
ರಾಮ್ ಜೇಠ್ಮಲಾನಿ ಕಾನೂನಿನ ಪದವಿಯನ್ನು ಪಡೆದ ನಂತರ ಅವರ ತವರು (ಇಂದಿನ ಪಾಕಿಸ್ತಾನದಲ್ಲಿ) ಭಾರತದ ವಿಭಜನೆಯಾಗುವವರೆಗೆ ಕಾನೂನನ್ನು ಅಭ್ಯಾಸ ಮಾಡಲು ಪ್ರಾರಂಭಿಸಿದರು.ಅವರು ದುರ್ಗಾ ಜೇಠ್ಮಲಾನಿ ಮತ್ತು ಅವರ ಎರಡನೆಯ ಹೆಂಡತಿ ರತ್ನ ಜೇಠ್ಮಲಾನಿ ಅವರನ್ನು ಮದುವೆಯಾದರು.ಭಾರತದ ವಿಭಜನೆ ಸಮಯದಲ್ಲಿ ಅವರು ಮುಂಬಯಿಗೆ ನಿರಾಶ್ರಿತರಂತೆ ಬಂದರು ತನ್ನ ಕುಟುಂಬದೊಂದಿಗೆ ಹೊಸ ಜೀವನವನ್ನು ಆರಂಭಿಸಿತು.ಅವರು 10 ನೇ ಸೆಪ್ಟೆಂಬರ್ 2017 ರಂದು ನ್ಯಾಯಾಂಗ ವೃತ್ತಿಯಿಂದ ನಿವೃತ್ತಿಯನ್ನು ಘೋಷಿಸಿದರು.

## ಲೋಕಸಭೆ ಮತ್ತು ರಾಜ್ಯಸಭೆಗೆ ಆಯ್ಕೆ 
ಅವರು ಮುಂಬೈಯಿಂದ ಬಿಜೆಪಿ ಪಕ್ಷದಿಂದ  6 ನೇ ಮತ್ತು 7 ನೇ ಲೋಕಸಭೆಯಲ್ಲಿ ಸಂಸತ್ ಸದಸ್ಯರಾಗಿ ಆಯ್ಕೆಯಾದರು.ಅವರು ಅಟಲ್ ಬಿಹಾರಿ ವಾಜಪೇಯಿ ಅವರ ಪ್ರಧಾನ ಮಂತ್ರಿತ್ವದಲ್ಲಿ ಭಾರತ ಕಾನೂನು ಸಚಿವರಾಗಿಯೂ ಮತ್ತು ನಗರ ಅಭಿವೃದ್ಧಿ ಸಚಿವರಾಗಿಯೂ ಸೇವೆ ಸಲ್ಲಿಸಿದ್ದಾರೆ. ಇವರ ವಿರುದ್ಧ 2004 ರ ಸಾರ್ವತ್ರಿಕ ಚುನಾವಣೆಯಲ್ಲಿ ಅವರು ಲಕ್ನೋ ಕ್ಷೇತ್ರದಿಂದ ಚುನಾವಣೆಯಲ್ಲಿ ಸ್ಪರ್ಧಿಸಿದ್ದಾರೆ.  2010 ರಲ್ಲಿ ಅವರು ಬಿಜೆಪಿಗೆ ಮರಳಿದರು ಮತ್ತು ರಾಜಸ್ಥಾನದಿಂದ ರಾಜ್ಯಸಭೆಗೆ ಆಯ್ಕೆಯಾದರು. ಇದಕ್ಕೆ ಕಾರಣ ಅವರು ಅವಕಾಶವಾದಿ ಎಂದು ಟೀಕಿಸಲಾಗಿದೆ 
ಭಾರತದಲ್ಲಿ ಕಾನೂನು ಸಮುದಾಯದೊಳಗೆ ಜೇಠ್ಮಲಾನಿ ಒಬ್ಬ ಪ್ರಸಿದ್ಧ ಮುಖ. ಕ್ರಿಮಿನಲ್ ಕಾನೂನಿನಲ್ಲಿ ಅವರ ನಿಲುವು ಅಡಗಿದೆಯಾದರೂ, ಅವರು ಹಲವು ಉನ್ನತ-ಮಟ್ಟದ ನಾಗರಿಕ ಪ್ರಕರಣಗಳಲ್ಲಿ ಕಾಣಿಸಿಕೊಂಡಿದ್ದಾರೆ. 1993 ರಿಂದ 1998 ರವರೆಗೆ ಅವರು ಹರ್ಷದ್ ಮೆಹ್ತಾ ಹಗರಣದಲ್ಲಿ ಹರ್ಷದ್ ಮೆಹ್ತಾ ಅವರನ್ನು ಪ್ರತಿನಿಧಿಸಿರುವ ವಕೀಲರಲ್ಲಿ ಒಬ್ಬರಾಗಿದ್ದರು ಮತ್ತು ನರಸಿಂಹ ರಾವ್ ಲಂಚ ಪ್ರಕರಣ.☂ 7 ಮೇ 2010 ರಂದು ಸುಪ್ರೀಂ ಕೋರ್ಟ್ ಬಾರ್ ಅಸೋಸಿಯೇಶನ್ನ ಅಧ್ಯಕ್ಷರಾಗಿ ಆಯ್ಕೆಯಾದರು. ಕೊನೆ ಕಾಲದಲ್ಲಿ ನರೆಂದ್ರ ಮೋದಿಯವರ ವಿರೋಧಿಯಾಗಿದ್ದರು.

## ಮರಣ
'*ರಾಮ್ ಜೇಠ್ಮಲಾನಿಯವರು* ತಮ್ಮ ೯೬ ವರ್ಷ ವಯಸ್ಸಿನಲ್ಲಿ ದೆಹಲಿಯ ನಿವಾಸದಲ್ಲಿ ವಯಸ್ಸಿಗೆ ಸಂಬಂಧಿಸಿದ ಕಾಯಿಲೆಯಿಂದ ನಿಧನರಾದರು.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* Members BioProfile 
* Rajya Sabha Member 

ವರ್ಗ:ರಾಜಕಾರಣಿಗಳು
ವರ್ಗ:ಕರ್ನಾಟಕ ರಾಜಕಾರಣಿಗಳು
ಅಭ್ಯಂಗ

**ಅಭ್ಯಂಗ** ಬಹಳ ಪ್ರಮಾಣದ ಬೆಚ್ಚಗಿನ ಎಣ್ಣೆಯಿಂದ ದೇಹದ ಮಾಲೀಸನ್ನು ಒಳಗೊಂಡಿರುವ ಆಯುರ್ವೇದಿಕ ಔಷಧಿಯ ಒಂದು ರೂಪ. ಎಣ್ಣೆಯನ್ನು ಹಲವುವೇಳೆ ನಿರ್ದಿಷ್ಟ ಸ್ಥಿತಿಗಳಿಗಾಗಿ ಬಳಸಲ್ಪಡುವ ಮೂಲಿಕೆಗಳಿಂದ ಪೂರ್ವ ಔಷಧೀಕರಿಸಲಾಗಿರುತ್ತದೆ.

ಅಭ್ಯಂಗವು ಉತ್ತಮ ಆರೋಗ್ಯ ಹಾಗೂ ಯೋಗಕ್ಷೇಮವನ್ನು ಕಾಪಾಡಿಕೊಳ್ಳಲು ಬೃಹತ್ರಯಿ ಮತ್ತು ಲಘುತ್ರಯಿ ಸರಣಿಯ ಆಯುರ್ವೇದಿಕ ಪಠ್ಯಪುಸ್ತಕಗಳಿಂದ ನಿರ್ದಿಷ್ಟಪಡಿಸಲಾದ ದಿನಚರ್ಯದ ಭಾಗವಾಗಿದೆ. ಅಭ್ಯಂಗವನ್ನು ಜಂಟಿ ಆರೋಗ್ಯಕ್ಕಾಗಿ, ಧಾತುಗಳನ್ನು (ದೇಹದ ಅಂಗಾಂಶಗಳನ್ನು) ಪೋಷಿಸಲು, ಮತ್ತು ಉಲ್ಬಣಗೊಂಡ ದೋಷಗಳನ್ನು ವಾಪಸು ಸಮತೋಲನಕ್ಕೆ ತರಲು ಶಿಫಾರಸು ಮಾಡಲಾಗಿದೆ. ಉಲ್ಬಣಗೊಂಡ ವಾತ ದೋಷವನ್ನು ಶಮನಗೊಳಿಸಲು, ವಿಪರೀತವಾಗಿ, ಒಣ ಹಾಗೂ ಒರಟಾದ ಕೂದಲು ಮತ್ತು ಹಲ್ಲೆಹಲ್ಲೆಯಾದ ಚರ್ಮದ ಪರಿಸ್ಥಿತಿಯನ್ನು ಸುಧಾರಿಸಲೂ ಅಭ್ಯಂಗವನ್ನು ಶಿಫಾರಸು ಮಾಡಲಾಗಿದೆ.

ಅಷ್ಟಾಂಗ ಹೃದಯಂನಲ್ಲಿ ಆಚಾರ್ಯ ವಾಗಭಟ್ಟರು, ವಾತ ಉಲ್ಬಣಗೊಳ್ಳುವಿಕೆಯು ಎಲ್ಲ ರೋಗಗಳ ಶೇಕಡ ೫೦ರಷ್ಟು ಕಾರಣವಾಗಿದೆ ಎಂದು ಉಲ್ಲೇಖಿಸುತ್ತಾರೆ. ಇಂದಿನ ನಗರ ಜೀವನದಲ್ಲಿ, ವಾತ ದೋಷವು ಸ್ಮಾರ್ಟ್‌ಫೋನ್‍ಗಳು, ಲ್ಯಾಪ್‍ಟಾಪ್‍ಗಳು ಮತ್ತು ಇತರ ವಿದ್ಯುನ್ಮಾನ ಸಾಧನಗಳ ಬಳಕೆ, ಜೊತೆಗೆ ದೀರ್ಘ ಪ್ರಯಾಣಗಳು ಮತ್ತು ಏರಿಳಿತದ ಉಟದ ಸಮಯಗಳಿಂದ ಮತ್ತಷ್ಟು ಪ್ರಚೋದಿತವಾಗುತ್ತದೆ. ಈ ಸಂದರ್ಭದಲ್ಲಿ, ಉಲ್ಬಣಗೊಂಡ ವಾತ ದೋಷವನ್ನು ಶಮನಗೊಳಿಸಲು ಮತ್ತು ಉತ್ತಮ ಆರೋಗ್ಯ ಹಾಗೂ ಯೋಗಕ್ಷೇಮವನ್ನು ಮರಳಿ ಪಡೆಯಲು ಸಹಾಯಮಾಡಲು ಅಭ್ಯಂಗವು ತುಂಬಾ ಅಮೂಲ್ಯ ದಿನಚರ್ಯವಾಗಿದೆ.

ಅಭ್ಯಂಗವನ್ನು ಪಂಚಕರ್ಮ ಚಿಕಿತ್ಸೆಯ ಹಂತಗಳ ಭಾಗವಾಗಿ ಮಾಡಬಹುದು, ವಿಶೇಷವಾಗಿ ಮೊದಲ ಹಂತವಾದ ಪೂರ್ವ ಕರ್ಮದಲ್ಲಿ, ಅಥವಾ ಅದರದೇ ಚಿಕಿತ್ಸೆಯಾಗಿ. 

ಇದರ ನಂತರ ಹಲವುವೇಳೆ ಸ್ವೇದನ ಚಿಕಿತ್ಸೆ, ಬಿಸಿನೀರಿನ ಸ್ನಾನ, ಯೋಗ ಬರುತ್ತದೆ. ಅನೇಕ ವೇಳೆ ಅಭ್ಯಂಗವನ್ನು ಚೆನ್ನಾಗಿ ಹೊಂದಿಕೊಳ್ಳುವ ರೀತಿಯಲ್ಲಿ ಇಬ್ಬರು ಅಥವಾ ಹೆಚ್ಚು ಮಾಲೀಸು ಚಿಕಿತ್ಸಕರು ನೆರವೇರಿಸುತ್ತಾರೆ ಆದರೆ ಇದನ್ನು ತಾವೇ ಸ್ವತಃ ಮಾಡಿಕೊಳ್ಳಬಹುದು. ಬಳಸಲ್ಪಡುವ ಎಣ್ಣೆಗಳು ಋತುಗಳು ಮತ್ತು ವ್ಯಕ್ತಿಯ ಪ್ರಕೃತಿಯನ್ನು ಆಧರಿಸಿ ಬದಲಾಗಬಹುದು ಆದರೆ ಸಾಮಾನ್ಯವಾಗಿ ಬಳಸಲ್ಪಡುವ ಎಣ್ಣೆಗಳಲ್ಲಿ ಎಳ್ಳೆಣ್ಣೆ, ಮತ್ತು ಕೊಬ್ಬರಿ ಎಣ್ಣೆ ಸೇರಿವೆ.

ಬೃಹತ್ರಯಿ ಮತ್ತು ಲಘುತ್ರಯಿ ಪಠ್ಯಗಳಲ್ಲಿ ಶಿಫಾರಸು ಮಾಡಲಾದ ಅಭ್ಯಂಗವು ಹುರುಪಿನಿಂದ ಕೂಡಿದ್ದು, ಚುರುಕಾಗಿದ್ದು, ಶಾಖವನ್ನು ಉತ್ಪತ್ತಿ ಮಾಡುತ್ತದೆ. ಈ ಪ್ರಕ್ರಿಯೆಯ ಮೂಲಕ, ಅಭ್ಯಂಗವು ಅಪ್ರಧಾನ ಸ್ರೋತಗಳನ್ನು ತೆರೆಯಲು ಸಹಾಯಮಾಡುತ್ತದೆ, ಚರ್ಮದ ಮೂಲಕ ಆಮವನ್ನು ತೆಗೆದು ಹಾಕುತ್ತದೆ, ಕ್ಲೇಶ್ಮವನ್ನು ಕರಗಿಸುತ್ತದೆ, ಮತ್ತು ಚರ್ಮದ ಆಳವಾದ ಶುದ್ಧೀಕರಣ ಮತ್ತು ತೇವಗೊಳಿಸುವಿಕೆಯಲ್ಲಿ ನೆರವಾಗುತ್ತದೆ.

## ಉಲ್ಲೇಖಗಳು
ವರ್ಗ:ಆಯುರ್ವೇದ
ಸುಶ್ರುತ ಸಂಹಿತಾ

***ಸುಶ್ರುತ ಸಂಹಿತಾ*** ವೈದ್ಯಶಾಸ್ತ್ರ ಮತ್ತು ಶಸ್ತ್ರಚಿಕಿತ್ಸೆ ಮೇಲಿನ ಒಂದು ಪ್ರಾಚೀನ ಸಂಸ್ಕೃತ ಪಠ್ಯ ಮತ್ತು ಈ ವಿಷಯದ ಮೇಲೆ ಪ್ರಾಚೀನ ವಿಶ್ವದಿಂದ ಉಳಿದುಕೊಂಡಿರುವ ಅಂತಹ ಅತ್ಯಂತ ಪ್ರಮುಖ ಪ್ರಕರಣ ಗ್ರಂಥಗಳ ಪೈಕಿ ಒಂದಾಗಿದೆ. ಚರಕ ಸಂಹಿತಾ, *ಭೇಳ ಸಂಹಿತಾ* ಮತ್ತು ಬೋವರ್ ಹಸ್ತಪ್ರತಿಯ ವೈದ್ಯಕೀಯ ಭಾಗಗಳ ಜೊತೆಗೆ, ಸುಶ್ರುತ ಸಂಹಿತಾ ಆಯುರ್ವೇದದ ಮೂಲಭೂತ ಪಠ್ಯಗಳಲ್ಲಿ ಒಂದು. ಇದು ಪ್ರಾಚೀನ ಭಾರತದಿಂದ ಉಳಿದುಕೊಂಡಿರುವ ವೈದ್ಯಕೀಯ ವೃತ್ತಿಯ ಮೇಲಿನ ಎರಡು ಮೂಲಭೂತ ಹಿಂದೂ ಪಠ್ಯಗಳಲ್ಲಿ ಒಂದು.

ಇದು ಶಸ್ತ್ರಚಿಕಿತ್ಸಾ ತರಬೇತಿ, ಉಪಕರಣಗಳು ಮತ್ತು ವಿಧಾನಗಳನ್ನು ವಿವರಿಸುವ ಐತಿಹಾಸಿಕವಾಗಿ ಅನನ್ಯ ಅಧ್ಯಾಯಗಳನ್ನು ಒಳಗೊಂಡಿರುವ ಕಾರಣ ಸುಶ್ರುತ ಸಂಹಿತಾ ಐತಿಹಾಸಿಕ ಮಹತ್ವದ್ದಾಗಿದೆ.

ಒಂದು ಪ್ರಾಚೀನ ವೈದಿಕ ಪಠ್ಯವಾದ ಶತಪಥ ಬ್ರಾಹ್ಮಣದ ಲೇಖಕನಿಗೆ ಸುಶ್ರುತ ಸಿದ್ಧಾಂತಗಳ ಬಗ್ಗೆ ತಿಳಿದಿತ್ತು, ಹಾಗಾಗಿ ಆ ಸುಶ್ರುತ ಸಿದ್ಧಾಂತಗಳ ಕಾಲವನ್ನು ಶತಪಥ ಬ್ರಾಹ್ಮಣದ ರಚನಾ ಕಾಲವನ್ನು ಆಧರಿಸಿ ನಿರ್ಧರಿಸಬೇಕು. ಒಬ್ಬ ವಿದ್ವಾಂಸನ ಪ್ರಕಾರ, ಐದು ಪುಸ್ತಕಗಳು ಮತ್ತು ೧೨೦ ಅಧ್ಯಾಯಗಳ ಸುಶ್ರುತ ಸಂಹಿತಾದ ಮೂಲ ಪದರವನ್ನು ಕ್ರಿ.ಪೂ. ೧ನೇ ಸಹಸ್ರಮಾನದಲ್ಲಿ ರಚಿಸಲಾಯಿತು, ಮತ್ತು ಕ್ರಿ.ಶ. ೧ನೇ ಸಹಸ್ರಮಾನದಲ್ಲಿ ಉತ್ತರತಂತ್ರದೊಂದಿಗೆ ಇದನ್ನು ಪರಿಷ್ಕರಿಸಿ ವಿಸ್ತರಿಸಲಾಯಿತು. ಇದರಿಂದ ಪಠ್ಯದ ಗಾತ್ರ ಆರು ಪುಸ್ತಕಗಳು ಮತ್ತು ೧೮೪ ಅಧ್ಯಾಯಗಳಾಯಿತು. ಇನ್ನೊಬ್ಬ ವಿದ್ವಾಂಸನ ಪ್ರಕಾರ, ಸುಶ್ರುತ ಸಂಹಿತಾ ಹಲವಾರು ಐತಿಹಾಸಿಕ ಪದರಗಳನ್ನು ಒಳಗೊಂಡಿದೆ ಮತ್ತು ಇದರ ರಚನೆ ಕ್ರಿಸ್ತ ಪೂರ್ವದ ಕೊನೆಯ ಶತಮಾನಗಳಲ್ಲಿ ಆರಂಭವಾಗಿರಬಹುದು ಮತ್ತು ಮತ್ತೊಬ್ಬ ಲೇಖಕನಿಂದ ಪರಿಷ್ಕರಣೆಗೆ ಒಳಪಟ್ಟು ಕೊನೆಯ ಸುದೀರ್ಘ ಅಧ್ಯಾಯವಾದ ಉತ್ತರತಂತ್ರದ ಸೇರಿಕೆಯಿಂದ ಅದರ ಈಗಿನ ಉಳಿದುಕೊಂಡಿರುವ ರೂಪದಲ್ಲಿ ಮುಕ್ತಾಯಗೊಂಡಿರಬಹುದು. ಈ ಎಲ್ಲ ಮಾಹಿತಿಗಳು ಮೊದಲ ಸುಶ್ರುತ ಸಂಹಿತಾ ಬಹುಶಃ ಸುಮಾರು ಕ್ರಿ.ಪೂ. ೧ನೇ ಸಹಸ್ರಮಾನದ ಮಧ್ಯದ ವೇಳೆಗೆ ರಚನೆಗೊಂಡಿತು ಎಂದು ಪತ್ತೆಹಚ್ಚುತ್ತವೆ.

ಪಠ್ಯದಲ್ಲಿ ಸುಶ್ರುತನನ್ನು ಲೇಖಕನಾಗಿ ಹೆಸರಿಸಲಾಗಿದೆ, ಮತ್ತು ಇವನು ತನ್ನ ಗುರು ದಿವೋದಾಸನ ಬೋಧನೆಯನ್ನು ಪ್ರಸ್ತುತಪಡಿಸಿದನು ಎಂದು ಹೇಳಲಾಗಿದೆ. ಬೌದ್ಧ ಜಾತಕಗಳಂತಹ ಪ್ರಾಚೀನ ಪಠ್ಯಗಳಲ್ಲಿ, ಇವನು ಸುಮಾರು ಕ್ರಿ.ಪೂ. ೧೨೦೦ ರಿಂದ ಕ್ರಿ.ಪೂ. ೬೦೦ ರ ನಡುವೆ ಕಾಶಿಯಲ್ಲಿನ ಒಂದು ಶಾಲೆಯಲ್ಲಿ, ಜೊತೆಗೆ ತಕ್ಷಶಿಲೆಯಲ್ಲಿನ ಮತ್ತೊಂದು ವೈದ್ಯಕೀಯ ಶಾಲೆಯಲ್ಲಿ ಬೋಧಿಸುತ್ತಿದ್ದ ಒಬ್ಬ ವೈದ್ಯನಾಗಿದ್ದ ಎಂದು ಹೇಳಲಾಗಿದೆ. ಸುಶ್ರುತ ಹೆಸರಿನ ಗೊತ್ತಿರುವ ಅತ್ಯಂತ ಮುಂಚಿನ ಉಲ್ಲೇಖಗಳಲ್ಲಿ ಒಂದು ಬೋವರ್ ಹಸ್ತಪ್ರತಿಯಲ್ಲಿದೆ. ಈ ಪಠ್ಯಕ್ಕೆ ಕೊಡುಗೆ ನೀಡಿದ ಸುಶ್ರುತ ಎಂಬ ಹೆಸರಿನ ಹಲವಾರು ಪ್ರಾಚೀನ ಲೇಖಕರಿದ್ದರು ಎಂದು ಸಾಮಾನ್ಯವಾಗಿ ವಿದ್ವಾಂಸರು ಒಪ್ಪುತ್ತಾರೆ.

## ಉಲ್ಲೇಖಗಳು
ವರ್ಗ:ಆಯುರ್ವೇದ ಪಠ್ಯಗಳು
ಕೇತು

thumb

ವೈದಿಕ ಅಥವಾ ಹಿಂದೂ ಜ್ಯೋತಿಷದಲ್ಲಿ, **ಕೇತು** ಅವರೋಹಣ ಮಾಡುತ್ತಿರುವ ಚಾಂದ್ರ ಸಂಪಾತ. ಒಬ್ಬ ಅಸುರನಾದ ಸ್ವರಭಾನುವಿನ ತಲೆಯನ್ನು ವಿಷ್ಣುವು ಕತ್ತರಿಸಿದ ನಂತರ, ಅವನ ತಲೆ ಮತ್ತು ದೇಹ ಒಂದು ಹಾವಿನೊಂದಿಗೆ ಸೇರಿಕೊಂಡು, ತಲೆಯಿಲ್ಲದ ದೇಹವನ್ನು ಪ್ರತಿನಿಧಿಸುವ 'ಕೇತು'ವಿನ, ಮತ್ತು ದೇಹವಿಲ್ಲದ ತಲೆಯನ್ನು ಪ್ರತಿನಿಧಿಸುವ ರಾಹುವಿನ ರಚನೆಯಾಯಿತು. ಹಿಂದೂ ಪುರಾಣಗಳಲ್ಲಿನ ಕೆಲವು ಕಥನಗಳ ಪ್ರಕಾರ, ಕೇತು ಜೈಮಿನಿ ಗೋತ್ರಕ್ಕೆ ಸೇರಿದ್ದರೆ, ರಾಹು ಪೈತೀನಸ ಗೋತ್ರಕ್ಕೆ ಸೇರಿದ್ದಾನೆ. ಹಾಗಾಗಿ ಇಬ್ಬರೂ ನಿರ್ದಿಷ್ಟ ಲಕ್ಷಣಗಳಿರುವ ಸಂಪೂರ್ಣವಾಗಿ ಭಿನ್ನ ಅಸ್ತಿತ್ವಗಳು ಮತ್ತು ಒಂದು ಸಮಾನ ದೇಹದ ಎರಡು ಭಾಗಗಳಲ್ಲ. ಕೇತುವನ್ನು ಸಾಮಾನ್ಯವಾಗಿ ಛಾಯಾ ಗೃಹವೆಂದು ಸೂಚಿಸಲಾಗುತ್ತದೆ. ಇದು ಮಾನವ ಜೀವಿಗಳು ಮತ್ತು ಸಂಪೂರ್ಣ ಸೃಷ್ಟಿಯ ಮೇಲೂ ಮಹತ್ತರ ಪ್ರಭಾವ ಹೊಂದಿದೆ ಎಂದು ನಂಬಲಾಗಿದೆ. ಕೆಲವು ವಿಶೇಷ ಪ್ರಸಂಗಗಳಲ್ಲಿ ಇದು ಯಾರಿಗಾದರೂ ಪ್ರಖ್ಯಾತಿಯ ಉತ್ತುಂಗವನ್ನು ಸಾಧಿಸಲು ನೆರವಾಗುತ್ತದೆ. ಕೇತುವನ್ನು ಹಲವುವೇಳೆ ತಲೆಯ ಮೇಲೆ ರಹಸ್ಯ ದೀಪವನ್ನು ಸೂಚಿಸುವ ರತ್ನ ಅಥವಾ ತಾರೆಯೊಂದಿಗೆ ಚಿತ್ರಿಸಲಾಗುತ್ತದೆ.

ಖಗೋಳ ವಿಜ್ಞಾನ ರೀತ್ಯಾ, ರಾಹು ಮತ್ತು ಕೇತುಗಳು ಸೂರ್ಯ ಮತ್ತು ಚಂದ್ರರು ಖಗೋಳದ ಮೇಲೆ ಚಲಿಸುವ ಪಥಗಳ ಛೇದಕ ಬಿಂದುಗಳನ್ನು ಸೂಚಿಸುತ್ತವೆ. ಹಾಗಾಗಿ, ರಾಹು ಮತ್ತು ಕೇತುವನ್ನು ಅನುಕ್ರಮವಾಗಿ ಉತ್ತರ ಮತ್ತು ದಕ್ಷಿಣ ಚಾಂದ್ರ ಸಂಪಾತಗಳೆಂದು ಕರೆಯಲಾಗುತ್ತದೆ. ಸೂರ್ಯ ಮತ್ತು ಚಂದ್ರ ಈ ಬಿಂದುಗಳಲ್ಲಿ ಒಂದರಲ್ಲಿ ಇದ್ದಾಗ ಗ್ರಹಣಗಳು ಸಂಭವಿಸುತ್ತವೆ ಎಂಬ ವಾಸ್ತವಾಂಶವು ಹಾವಿನಿಂದ ಸೂರ್ಯ ಮತ್ತು ಚಂದ್ರರ ನುಂಗುವಿಕೆಯ ತಿಳಿವಳಿಕೆಗೆ ಮೂಲವಾಗಿದೆ.

ಪ್ರಾಚೀನ ತಮಿಳು ಜ್ಯೋತಿಷ ಹಸ್ತಪ್ರತಿಗಳಲ್ಲಿ, ಕೇತುವನ್ನು ಇಂದ್ರನ ಅವತಾರವೆಂದು ಪರಿಗಣಿಸಲಾಗಿತ್ತು. ಅಸುರರೊಂದಿಗಿನ ಒಂದು ಯುದ್ಧದಲ್ಲಿ, ಇಂದ್ರನು ಪರಾಭವಗೊಂಡು ಕೇತುವಾಗಿ ನಿಷ್ಕ್ರಿಯ ರೂಪ ಹಾಗೂ ಸೂಕ್ಷ ಸ್ಥಿತಿಯನ್ನು ತೆಗೆದುಕೊಂಡನು. ಈ ಸಮಯವನ್ನು ಇಂದ್ರನು ತನ್ನ ಹಿಂದಿನ ತಪ್ಪುಗಳನ್ನು, ಮತ್ತು ವೈಫಲ್ಯಗಳನ್ನು ಅರಿಯಲು ಕಳೆದನು ಮತ್ತು ಇದು ಭಗವಾನ್ ಶಿವನ ಕಡೆಗೆ ಆಧ್ಯಾತ್ಮಿಕತೆಗೆ ಕಾರಣವಾಯಿತು.

ಜ್ಯೋತಿಷದಲ್ಲಿ, ಕೇತು ಒಳ್ಳೆಯ ಮತ್ತು ಕೆಟ್ಟ, ಎರಡೂ ರೀತಿಯ ಕರ್ಮ ಸಂಗ್ರಹಗಳನ್ನು, ಆಧ್ಯಾತ್ಮಿಕತೆ ಮತ್ತು ಅಲೌಕಿಕ ಪ್ರಭಾವಗಳನ್ನು ಪ್ರತಿನಿಧಿಸುತ್ತಾನೆ. ಕೇತುವು ಆತ್ಮಕ್ಕೆ ಮೂರ್ತೀಕರಣದ ಪರಿಷ್ಕರಣದ ಆಧ್ಯಾತ್ಮಿಕ ಪ್ರಕ್ರಿಯೆಯನ್ನು ಸೂಚಿಸುತ್ತಾನೆ ಮತ್ತು ಉಪದ್ರವಕಾರಿ ಹಾಗೂ ಪ್ರಯೋಜನಕಾರಿ ಎಂದು ಪರಿಗಣಿಸಲ್ಪಡುತ್ತಾನೆ, ಏಕೆಂದರೆ ಇದು ದುಃಖ ಮತ್ತು ನಷ್ಟವನ್ನು ಉಂಟುಮಾಡುತ್ತದೆ, ಆದರೆ ಅದೇ ವೇಳೆಗೆ ವ್ಯಕ್ತಿಯನ್ನು ದೇವರ ಕಡೆಗೆ ತಿರುಗಿಸುತ್ತದೆ. ಬೇರೆ ರೀತಿಯಲ್ಲಿ ಹೇಳುವುದಾದರೆ, ವ್ಯಕ್ತಿಯಲ್ಲಿ ಹೆಚ್ಚು ಆಧ್ಯಾತ್ಮಿಕ ದೃಷ್ಟಿಕೋನವನ್ನು ಬಲಾತ್ಕರಿಸಲು ಇದು ವಸ್ತು ನಷ್ಟ ಉಂಟುಮಾಡುತ್ತದೆ. ಕೇತು ಒಬ್ಬ ಕಾರಕ ಅಥವಾ ಬುದ್ಧಿಮತ್ತೆ, ಬುದ್ಧಿವಂತಿಕೆ, ಅನಾಸಕ್ತಿ, ಕಲ್ಪನಾಶಕ್ತಿ, ಒಳನೋಟ, ಅವ್ಯವಸ್ಥೆ ಮತ್ತು ಆಧ್ಯಾತ್ಮಿಕ ಸಾಮರ್ಥ್ಯಗಳ ಸೂಚಕನಾಗಿದ್ದಾನೆ.

## ಉಲ್ಲೇಖಗಳು
ವರ್ಗ:ನವಗ್ರಹಗಳು
ಉದಯಗಿರಿ ಗುಹೆಗಳು

**ಉದಯಗಿರಿ ಗುಹೆಗಳು** ಭಾರತದಲ್ಲಿನ ಅತ್ಯಂತ ಹಳೆಯ ಹಿಂದೂ ವಿಗ್ರಹಗಳು ಮತ್ತು ಗುಹಾದೇಗುಲಗಳಲ್ಲಿ ಕೆಲವನ್ನು ಮುಖ್ಯ ಲಕ್ಷಣವಾಗಿ ಹೊಂದಿವೆ. ಇವು ಮಧ್ಯ ಪ್ರದೇಶ ರಾಜ್ಯದಲ್ಲಿನ ವಿದೀಶಾ ನಗರದ ಹತ್ತಿರ ಸ್ಥಿತವಾಗಿವೆ. ಗುಪ್ತರ ಕಾಲದ ಅತ್ಯಂತ ಪ್ರಮುಖ ಪುರಾತತ್ವ ತಾಣಗಳಲ್ಲಿ ಒಂದಾಗಿರುವ ಉದಯಗಿರಿ ಗುಡ್ಡಗಳು ಮತ್ತು ಅವುಗಳ ಗುಹೆಗಳು ಭಾರತೀಯ ಪುರಾತತ್ವ ಸರ್ವೇಕ್ಷಣ ಇಲಾಖೆಯ ರಕ್ಷಣೆಯಲ್ಲಿರುವ ಒಂದು ಪುರಾತತ್ವ ತಾಣವಾಗಿವೆ.

ಉದಯಗಿರಿ ಬೇಸ್ ನದಿಗೆ ಅತಿ ಸನಿಹದಲ್ಲಿ ಎರಡು ತಗ್ಗಾದ ಗುಡ್ಡಗಳನ್ನು ಹೊಂದಿದೆ. ಪ್ರಾಚೀನ ನಗರ ತಾಣವಾದ ಬೇಸ್‍ನಗರ್‍ನ ಮಣ್ಣಿನ ಗೋಡೆಗಳಿಂದ ಸ್ವಲ್ಪ ದೂರದಲ್ಲಿ ನೆಲೆಗೊಂಡಿರುವ ಉದಯಗಿರಿ ವಿದಿಶಾ ಪಟ್ಟಣದಿಂದ ೪ ಕಿ.ಮಿ. ದೂರ ಮತ್ತು ಬೌದ್ಧ ತಾಣವಾದ ಸಾಂಚಿಯಿಂದ ೧೩ ಕಿ.ಮಿ. ದೂರವಿದೆ. ಉದಯಗಿರಿಯು ಕ್ರಿ.ಶ. ಐದನೇ ಶತಮಾನದ ಆರಂಭಿಕ ವರ್ಷಗಳಲ್ಲಿ ಗುಡ್ಡದ ಬದಿಯಲ್ಲಿ ಕಲ್ಲಿನಲ್ಲಿ ಕತ್ತರಿಸಿದ ದೇಗುಲಗಳು ಮತ್ತು ವಿಗ್ರಹಗಳ ಸರಣಿಗೆ ಹೆಸರುವಾಸಿಯಾಗಿದೆ. ಈ ತಾಣವು ಹಿಂದೂ ದೇವತೆ ವಿಷ್ಣುವಿನ ಅವತಾರವಾದ ಹಂದಿ ತಲೆಯ ವರಾಹದ ಪ್ರಾಚೀನ ಸ್ಮಾರಕ ಉಬ್ಬು ಶಿಲ್ಪಕ್ಕಾಗಿ ಗಮನಾರ್ಹವಾಗಿದೆ. ಈ ಶಿಲ್ಪದಲ್ಲಿ ಹಿಂದೂ ಪುರಾಣದಲ್ಲಿ ವರ್ಣಿಸಿದಂತೆ ವರಾಹನು ಸಾಂಕೇತಿಕವಾಗಿ ಭೂದೇವಿಯು ಹಂದಿಯ ಕೋರೆಹಲ್ಲಿಗೆ ಅಂಟಿಕೊಂಡಿರುವಂತೆ ಪ್ರತಿನಿಧಿತವಾದ, ಭೂಮಿಯನ್ನು ಕಾಪಾಡುತ್ತಿರುವಂತೆ ತೋರಿಸಲಾಗಿದೆ. ಈ ತಾಣವು ಎರಡನೇ ಚಂದ್ರಗುಪ್ತ (ಸು. ೩೭೫-೪೧೫) ಮತ್ತು ಮೊದಲನೇ ಕುಮಾರಗುಪ್ತನ (ಸು. ೪೧೫-೪೫೫) ಆಳ್ವಿಕೆ ಕಾಲಕ್ಕೆ ಸೇರಿದ ಗುಪ್ತ ರಾಜವಂಶದ ಪ್ರಮುಖ ಶಾಸನಗಳನ್ನು ಹೊಂದಿದೆ. ಈ ಅವಶೇಷಗಳ ಜೊತೆಗೆ, ಉದಯಗಿರಿಯು ಬಂಡೆ ಆಸರೆಗಳು ಹಾಗೂ ಕಲ್ಲುಕೆತ್ತನೆಗಳು, ಪಾಳುಬಿದ್ದ ಕಟ್ಟಡಗಳು, ಶಾಸನಗಳು, ಜಲ ವ್ಯವಸ್ಥೆಗಳು, ದುರ್ಗಗಳು ಮತ್ತು ವಸತಿ ದಿಬ್ಬಗಳ ಸರಣಿಯನ್ನು ಹೊಂದಿದೆ, ಇವೆಲ್ಲವನ್ನು ಕೇವಲ ಭಾಗಶಃ ತನಿಖೆಮಾಡಲಾಗಿದೆ. ಈ ಸಂಕೀರ್ಣ ಇಪ್ಪತ್ತು ಗುಹೆಗಳನ್ನು ಹೊಂದಿದೆ, ಇವುಗಳಲ್ಲಿ ಒಂದು ಜೈನ ಧರ್ಮಕ್ಕೆ ಸಮರ್ಪಿತವಾಗಿದೆ ಮತ್ತು ಉಳಿದವು ಹಿಂದೂ ಧರ್ಮಕ್ಕೆ ಸಮರ್ಪಿತವಾಗಿವೆ.

## ಉಲ್ಲೇಖಗಳು
ವರ್ಗ:ಭಾರತದ ಪುರಾತತ್ವ ತಾಣಗಳು
ನೀನಾಸಂ ಸತೀಶ್

ಸತೀಶ್ ನೀನಾಸಂ ಎಂದೇ ಖ್ಯಾತಿಗಳಿಸಿರುವ (ಶಿವಕುಮಾರ್) ಇವರು ಜನಿಸಿದ್ದು ಮಂಡ್ಯ ಜಿಲ್ಲೆಯ ಯಳದಳ್ಳಿಲ್ಲಿ. ಇವರ ಬಾಲ್ಯ ವಿದ್ಯಾಭ್ಯಾಸವೆಲ್ಲ ಮುಗಿಸಿದ್ದು ಸ್ವಂತ ಊರಿನಲ್ಲೇ. ಇವರು ಸಿನಿಮಾರಂಗದಲ್ಲಿ ನಟಿಸಬೇಕೆಂದು ಆಸಕ್ತಿ ಇರುವುದರಿಂದ ಇವರು ಡಿಪ್ಲಮೋ ಇನ್ ಅಕ್ಟಿಂಗ್ ಎಂಬ ಎರಡು ವರ್ಷದ ಕೋರ್ಸ್ ಮುಗಿಸಿದ ನಂತರ ಇವರಿಗೆ ಚಿತ್ರರಂಗದಲ್ಲಿ ಅಭಿನಹಿಸುವ ಅವಕಾಶಗಳು ದೊರೆತವು.
ಗಿರೀಶ್ ಕಾರ್ನಡ್, ಪೂರ್ಣಚಂದ್ರ ತೇಜಸ್ವಿ, ಯು.ಆರ್ ಅನಂತಮೂರ್ತಿ, ಬಿ.ವಿ ಕಾರಂತ್, ಸೇರಿದಂತೆ ಹಲವು ಸಾಹಿತಿಗಳು ಇವರಿಗೆ ಸ್ಫೂರ್ತಿಯಾಗಿದ್ದರು. ನಂತರ ಇವರು 2008ರಲ್ಲಿ ಇವರ ಸಿನಿಮಾ ಜೀವನ ಪ್ರಾರಂಭವಾಯಿತು. "ಲೈಫ್ ಇಷ್ಟೇನೇ", ಪಂಚರಂಗಿ, ಚಿತ್ರಗಳಲ್ಲಿ ಸಣ್ಣ ಪಾತ್ರಗಳಲ್ಲಿ ಅಭಿನಹಿಸಿದ್ದಾರೆ.
ನಂತರ "ಲುಸಿಯಾ" ಚಿತ್ರದ ಮೂಲಕ ಕನ್ನಡ ಚಿತ್ರ ರಂಗದಲ್ಲಿ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಂಡು ನೀನಾಸಂ ಸತೀಶ್ ಆಗಿ ಹೊರ ಹೊಮ್ಮಿದರು. ರಾಕೆಟ್ ಚಿತ್ರಕ್ಕೆ ನಿರ್ದೇಶನ, ನಿರ್ಮಾಪಕ, ನಾಯಕನಾಗಿ ಕನ್ನಡ ಚಿತ್ರರಂಗದಲ್ಲಿ ಕಾಣಿಸಿಕೊಂಡರು.

ವರ್ಗ:ಕನ್ನಡ ಚಿತ್ರರಂಗದ ನಟರು
ಆಕ್ಷೇಪಣೆ

:***ನಿಂದೆ** ಲೇಖನಕ್ಕಾಗಿ ಇಲ್ಲಿ ನೋಡಿ.*

ಅಮೇರಿಕದ ಕಾನೂನಿನಲ್ಲಿ, **ಆಕ್ಷೇಪಣೆ**ಯು ನ್ಯಾಯಾಲಯದಲ್ಲಿ ವಿಚಾರಣೆಯ ಸಂದರ್ಭದಲ್ಲಿ ಸಾಕ್ಷ್ಯಾಧಾರ ನಿಯಮಗಳು ಅಥವಾ ಇತರ ಕಾರ್ಯವಿಧಾನದ ಕಾನೂನನ್ನು ಉಲ್ಲಂಘಿಸಬಹುದಾದ ಒಂದು ಸಾಕ್ಷಿಯ ಪುರಾವೆ ಅಥವಾ ಇತರ ಸಾಕ್ಷ್ಯಾಧಾರವನ್ನು ತಡೆಹಿಡಿಯಲು ಎತ್ತಲಾದ ಒಂದು ಔಪಚಾರಿಕೆ ವಿರೋಧ. ವಿರೋಧಿ ಪಕ್ಷವು ಸಾಕ್ಷಿಗೆ ಒಂದು ಪ್ರಶ್ನೆ ಕೇಳಿದ ನಂತರ, ಆದರೆ ಸಾಕ್ಷಿಯು ಉತ್ತರಿಸುವ ಮೊದಲು, ಅಥವಾ ವಿರೋಧಿ ಪಕ್ಷವು ಸಾಕ್ಷ್ಯಾಧಾರದಲ್ಲಿ ಏನನ್ನಾದರೂ ನಮೂದಿಸುವಷ್ಟರಲ್ಲಿ ಒಂದು ಆಕ್ಷೇಪಣೆಯನ್ನು ಸಾಮಾನ್ಯವಾಗಿ ಎತ್ತಲಾಗುತ್ತದೆ. ಆಗ ನ್ಯಾಯಾಧೀಶನು ಆಕ್ಷೇಪಣೆಯನ್ನು ಎತ್ತಿಹಿಡಿಯಲಾಗಿದೆಯೇ (ನ್ಯಾಯಾಧೀಶನು ಆಕ್ಷೇಪಣೆಯನ್ನು ಒಪ್ಪಿ ಪ್ರಶ್ನೆ, ಪುರಾವೆ, ಅಥವಾ ಸಾಕ್ಷ್ಯಾಧಾರವನ್ನು ತಡೆಹಿಡಿಯುತ್ತಾನೆ) ಅಥವಾ ತಳ್ಳಿಹಾಕಲಾಗಿದೆಯೇ (ನ್ಯಾಯಾಧೀಶನು ಆಕ್ಷೇಪಣೆಯನ್ನು ಒಪ್ಪುವುದಿಲ್ಲ ಮತ್ತು ಪ್ರಶ್ನೆ, ಪುರಾವೆ, ಅಥವಾ ಸಾಕ್ಷ್ಯಾಧಾರಕ್ಕೆ ಅನುಮತಿ ನೀಡುತ್ತಾನೆ) ಎಂದು ನಿರ್ಣಯ ಮಾಡುತ್ತಾನೆ. ವಕೀಲನು ಆಕ್ಷೇಪಿಸಲಾದ ಪ್ರಶ್ನೆಯನ್ನು ಬೇರೆ ರೀತಿಯಲ್ಲಿ ಕೇಳಲು ನಿರ್ಧರಿಸಬಹುದು, ಆದರೆ ಅದಕ್ಕೆ ನ್ಯಾಯಾಧೀಶನು ಅನುಮತಿಸಿದರೆ ಮಾತ್ರ. ಪ್ರಶ್ನೆಗೆ ಉತ್ತರಿಸುವ ಮುಂಚೆ ವಕೀಲರು ಆಕ್ಷೇಪಣೆಯನ್ನು ಮಾಡಬೇಕು.

ತೀರ್ಪಿನ ವಿರುದ್ಧ ಮೇಲ್ಮನವಿ ಹಕ್ಕನ್ನು ಸಂರಕ್ಷಿಸುವುದಕ್ಕಾಗಿ, ನ್ಯಾಯಾಧೀಶನ ನಿರ್ಣಯದ ವಿರುದ್ಧವೂ ಆಕ್ಷೇಪಣೆಯನ್ನು ಎತ್ತಬಹುದು. ನಿರ್ದಿಷ್ಟ ಸಂದರ್ಭಗಳಲ್ಲಿ, ವೈಯಕ್ತಿಕ ನ್ಯಾಯವ್ಯಾಪ್ತಿಯಂತಹ ಪ್ರಮುಖ ಸಮಸ್ಯೆಗಳನ್ನು ಇತ್ಯರ್ಥ ಮಾಡಲು ಅಥವಾ ಪಕ್ಷಗಳು ಅಥವಾ ವಕೀಲನ ವಿಪರೀತ ದುರಾಚಾರಕ್ಕಾಗಿ ನಿರ್ಬಂಧಗಳನ್ನು ಹೇರಬೇಕೆ ಎಂಬುದರ ಬಗ್ಗೆ ನ್ಯಾಯಾಲಯವು ಯಾವುದೋ ರೀತಿಯ ಮುಖ್ಯವಿಚಾರಣಾಪೂರ್ವ ವಿಚಾರಣೆಯನ್ನು ನಡೆಸಿ ಸಾಕ್ಷ್ಯಾಧಾರ ಸಂಬಂಧಿ ನಿರ್ಣಯಗಳನ್ನು ಮಾಡಬೇಕಾಗಬಹುದು. ಮುಖ್ಯವಿಚಾರಣೆಗಳಿಗಿರುವಂತೆ, ಒಂದು ಪಕ್ಷ ಅಥವಾ ಅದರ ವಕೀಲನು ನಿಷಿದ್ಧ ಸಾಕ್ಷ್ಯಾಧಾರ ಅಥವಾ ವಾದವನ್ನು ಕಡೆಗಣಿಸುವಂತೆ ನ್ಯಾಯಾಲಯಕ್ಕೆ ಕೇಳಿಕೊಳ್ಳಲು, ಜೊತೆಗೆ ಅಂತಹ ತೀರ್ಪುಗಳಿಂದಾಗುವ ಸಂವಾದಾತ್ಮಕ ಅಥವಾ ಅಂತಿಮ ಮನವಿಗಳಿಗೆ ಆಧಾರವಾಗಿ ಅಂತಹ ಆಕ್ಷೇಪಣೆಗಳನ್ನು ಸಂರಕ್ಷಿಸಲು, ಸಾಮಾನ್ಯವಾಗಿ ವಿಚಾರಣೆಯಲ್ಲಿ ತರಲಾದ ಸಾಕ್ಷ್ಯಾಧಾರಕ್ಕೆ ಆಕ್ಷೇಪಣೆಗಳನ್ನು ಎತ್ತುವರು.

ಸಾರಾಂಶ ತೀರ್ಪಿಗಾಗಿ ಅರ್ಜಿಯಂತಹ, ಮುಂದಿನ ಅರ್ಜಿಗೆ ಬೆಂಬಲವಾಗಿ ಅಥವಾ ವಿರೋಧವಾಗಿ ಪುರಾವೆಯನ್ನು ಸಾಕ್ಷ್ಯಾಧಾರವಾಗಿ ಪರಿಗಣಿಸದಂತೆ ಹೊರಗಿಡುವ ಹಕ್ಕನ್ನು ಸಂರಕ್ಷಿಸಲು, ಪರಿಶೋಧನಾ ಪ್ರಕ್ರಿಯೆಯ ಅವಧಿಯಲ್ಲಿನ ವಾಙ್ಮೂಲ ಕೈಹಿಯತ್ತುಗಳಲ್ಲೂ ಆಕ್ಷೇಪಣೆಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ.

ವರ್ಗ:ಕಾನೂನು ಪದಗಳು
ಸುಹಾಸ್ ಗೋಪಿನಾಥ್

ಸುಹಾಸ್ ಗೋಪಿನಾಥ್ (ಜನನ: ನವೆಂಬರ್ ೪, ೧೯೮೬ ಬೆಂಗಳೂರು) ಒಬ್ಬ ಭಾರತದ ಯುವ ಉದ್ಯಮಿ. ಇವರು ಬಹುರಾಷ್ಟ್ರೀಯ ಕಂಪನಿಯಯಾದ ಗ್ಲೋಬಲ್ಸ್ ಇಂಕ್ ನ ಸಂಸ್ಥಾಪಕ ಅಧ್ಯಕ್ಷರು, ಸಿ ಇ ಓ ಹಾಗು ಛೇರ್ಮನ್. ತಮ್ಮ ೧೪ನೆ ವಯಸ್ಸಿನಲ್ಲಿಯೇ ಮಾಹಿತಿ ತಂತ್ರಜ್ಞಾನ ಕಂಪನಿಯೊಂದನ್ನು ಸ್ಥಾಪಿಸಿ ಅವರಿಗೆ ಹದಿನೇಳು ವರ್ಷವಾಗುವಷ್ಟರಲ್ಲಿ ಕಂಪನಿಯ ಮುಖ್ಯಾಧಿಕಾರಿ ಸ್ಥಾನ ಅಲಂಕರಿಸಿ ಪ್ರಪಂಚದ ಅತೀ ಕಿರಿಯ ಸಿ ಇ ಓ ಆಗಿ ದಾಖಲೆ ಬರೆದರು.

## ವೈಯಕ್ತಿಕ ಹಿನ್ನೆಲೆ
ಗೋಪಿನಾಥ್ ಜನಿಸಿದ್ದು ಕರ್ನಾಟಕದ ರಾಜಧಾನಿ ಬೆಂಗಳೂರು ನಗರದಲ್ಲಿ ನವೆಂಬರ್ ೪ ೧೯೮೬ ರಲ್ಲಿ. ಇವರ ತಂದೆ ಭಾರತೀಯ ಸೇನೆಗೆ ವಿಜ್ಞಾನಿಯಾಗಿದ್ದರು ಹಾಗು ತಾಯಿ ಗೃಹಿಣಿ. ಇವರು ತಮ್ಮ ಹದಿನಾಲ್ಕನೇ ವಯಸ್ಸಿನಲ್ಲಿಯೇ ಜಾಲತಾಣಗಳನ್ನು ರಚಿಸುವ ಬಗೆಯನ್ನು ತಾವೇ ಸ್ವತಃ ಕಲಿತು ತಮ್ಮದೇ ಆದ ಜಾಲ ತಾಣ www.coolhindustan.com ರಚಿಸಿದರು. ಅದೇ ವರ್ಷ  ಗ್ಲೋಬಲ್ಸ್ ಇಂಕ್ ಎನ್ನುವ ಕಂಪನಿಯನ್ನು ಆರಂಭಿಸಿದರು. ಮುಂದೆ ಅವರಿಗೆ ಹದಿನೇಳು ವರ್ಷವಾದಾಗ ಅದೇ ಕಂಪನಿ ಗೆ ಸಿ ಇ ಓ ಆಗಿ ಉನ್ನತಾಧಿಕಾರಕ್ಕೇರಿದರು. ಆ ಸಮಯದಲ್ಲಿ ಪ್ರಪಂಚದಲ್ಲಿಯೇ ಅತೀ ಕಿರಿಯ ಸಿ ಇ ಓ ಎಂಬ ಕೀರ್ತಿಗೆ ಭಾಜನರಾಗಿದ್ದರು ಸುಹಾಸ್ ಗೋಪಿನಾಥ್. 

## ಗೌರವಗಳು
*  ೨೦೦೫ ರ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ಸ್ವೀಕರಿಸಿದ ಸಾಧಕರಲ್ಲಿ ಅತಿ ಕಿರಿಯರು ಸುಹಾಸ್ ಗೋಪಿನಾಥ್.
*  ಡಿಸೆಂಬರ್ ೨, ೨೦೦೨ ರಂದು ಯುರೋಪ್ ಸಂಸತ್ತು ಹಾಗು ಅಂತರಾಷ್ಟ್ರೀಯ ಮಾನವೀಯ ಮೌಲ್ಯಗಳ ಸಂಘವು ಬ್ರಸ್ಸೆಲ್ಸ್ ನ ಯುರೋಪೀಯನ್ ಸಂಸತ್ತಿನಲ್ಲಿ  "ಯುವ ಸಾಧಕರ ಪ್ರಶಸ್ತಿ"ಯನ್ನು ನೀಡಿ ಗೌರವಿಸಿದೆ.
*  ೨೦೦೮ರ ನವೆಂಬರ್ ನಲ್ಲಿ ನಡೆದ ವಿಶ್ವ ಬ್ಯಾಂಕ್ ನ ಮಾಹಿತಿ ಹಾಗು ಸಂವಹನ ತಂತ್ರಜ್ಞಾನದ ದುಂಡು ಮೇಜಿನ ಸಭೆಗೆ ಆಹ್ವಾನಿತರಾಗಿದ್ದವರಲ್ಲಿ ಇವರೂ ಒಬ್ಬರಾಗಿದ್ದರು. ನವೀನ ಮಾಹಿತಿ ಹಾಗು ಸಂವಹನ ವಿಧಾನಗಳನ್ನು ಅಳವಡಿಸಿಕೊಳ್ಳುವ ಮೂಲಕ ಆಫ್ರಿಕಾ ದೇಶದಲ್ಲಿ ಉದ್ಯೋಗ ಸೃಷ್ಟಿ ಹಾಗು ವೃತ್ತಿಪರ ಶಿಕ್ಷಣ ಪಡೆಯುತ್ತಿರುವ ವಿದ್ಯಾರ್ಥಿಗಳಿಗೆ ಮಾಹಿತಿ ತಂತ್ರಜ್ಞಾನ ಕೌಶಲ್ಯ ವೃದ್ಧಿ ಕುರಿತಾಗಿತ್ತು ಆ ದುಂಡು ಮೇಜಿನ ಸಭೆ.
*  ದಾವೋಸ್ ನ "ವರ್ಲ್ಡ್ ಎಕನಾಮಿಕ್ ಫೋರಮ್" ೨೦೦೮-೦೯ ನೇ ಸಾಲಿನ "ವಿಶ್ವ ಯುವ ನಾಯಕ" ಎಂದು ಘೋಷಿಸಿತು. ಆ ಬಿರುದು ಪಡೆದವರು ಪ್ರಪಂಚದಾದ್ಯಂತ ಹಲವಾರು ತಾಂತ್ರಿಕ ವಿಚಾರಗಳ ಅಭಿವೃದ್ಧಿಗೆ ಪಾಲ್ಗೊಳ್ಳುವ ಮುಕ್ತ ಅವಕಾಶವಿರುತ್ತದೆ. ಸುಹಾಸ್ ಗೋಪಿನಾಥ್ ಜಾನ್ ಎಫ್. ಕೆನಡಿ ಸರ್ಕಾರಿ ಶಾಲೆ ಮತ್ತು ಹಾರ್ವರ್ಡ್ ವಿಶ್ವವಿದ್ಯಾಲಯದಿಂದ ಜಾಗತೀಕ ನಾಯಕತ್ವ ಹಾಗು ಸಾರ್ವಜನಿಕ ನಿಯಮಾವಳಿಗಳ ವಿಚಾರದಲ್ಲಿ ಡಿಪ್ಲೋಮ ಪದವಿ ಪಡೆದಿದ್ದಾರೆ. 

## ಬಾಹ್ಯ ಸಂಪರ್ಕಗಳು
*  ಪ್ರಪಂಚದ ಅತಿ ಕಿರಿಯ ಸಿ ಇ ಓ ನ್ನು ಭೇಟಿ ಮಾಡಿ - ರೆಡ್ಡಿಫ್ ಬಿಸಿನೆಸ್ ನ ಇಂಗ್ಲಿಷ್ ಲೇಖನ.

## ಉಲ್ಲೇಖಗಳು
ವರ್ಗ:ಉದ್ಯಮಿಗಳು
ವರ್ಗ:ಬೆಂಗಳೂರಿನವರು
ವರ್ಗ:೧೯೮೬ ಜನನ
ಬರ್ಮೀ ಭಾಷೆ

ಬರ್ಮೀ ಭಾಷೆ - ಬರ್ಮ ಒಕ್ಕೂಟದ ಅಧಿಕೃತ ಭಾಷೆ. ಆ ನಾಡಿನ 23 ದಶಲಕ್ಷ ಪ್ರಜೆಗಳ ಪೈಕಿ 2/3 ರಷ್ಟು ಜನರ ಮಾತೃಭಾಷೆ. ಲಿಖಿತ ಸಾಹಿತ್ಯ ಹದಿನೈದನೆಯ ಶತಮಾನದಿಂದ ದೊರೆಯುತ್ತದೆಯಾದರೂ ಹನ್ನೊಂದನೆಯ ಶತಮಾನದಷ್ಟು ಹಿಂದಕ್ಕೆ ಹೋಗುವ ಶಿಲಾಶಾಸನಗಳೂ ದೊರೆತಿವೆ. ಈ ಭಾಷೆಯಲ್ಲಿ ಮೂರು ಬಗೆಯ ಶೈಲಿಗಳನ್ನು ಸ್ಪಷ್ಟವಾಗಿ ಗುರುತಿಸಬಹುದು; ಅಭಿಜಾತ ಶೈಲಿ, ಬರವಣಿಗೆಯಲ್ಲಿರುವ ಗದ್ಯ (ಪಾಲಿ ವ್ಯಾಕರಣ ಮತ್ತು ವಾಕ್ಯರಚನೆಯಿಂದ ಬಹಳವಾಗಿ ಪ್ರಭಾವಗೊಂಡಿದೆ) ಮತ್ತು ಆಡುಭಾಷೆ. ಇವುಗಳಲ್ಲಿ ಪದಕೋಶದ ದೃಷ್ಟಿಗಿಂತಲೂ ವಾಕ್ಯರಚನೆ ಮತ್ತು ವ್ಯಾಕರಣಾಂಶಗಳ ದೃಷ್ಟಿಯಿಂದ ಭಿನ್ನತೆ ಕಂಡುಬರುತ್ತದೆ.

## ಬರ್ಮೀ ಲಿಪಿ ಉಗಮ 
ಬರ್ಮೀ ಲಿಪಿ ಉಗಮಿಸಿದ್ದು ದಕ್ಷಿಣ ಭಾರತೀಯ ಮೂಲದಿಂದ. ಬಹಳವಾಗಿ ವೃತ್ತಗಳು ಮತ್ತು ವೃತ್ತಭಾಗಗಳು ಕಂಡುಬರುವ ಈ ಲಿಪಿಯನ್ನು ಎಡದಿಂದ ಬಲಕ್ಕೆ ಬರೆಯುತ್ತಾರೆ. ಇದರ ಸಾಂಪ್ರದಾಯಿಕ ಕಾಗುಣಿತ ಪದ್ಧತಿ ತೌಲನಿಕ ಭಾಷಾಶಾಸ್ತ್ರೀಯ ಅಧ್ಯಯನಕ್ಕೆ ದಾರಿಮಾಡಿಕೊಡುತ್ತದೆ. ಬರ್ಮೀ ಭಾಷೆ ಸೈನೋಟೆಬೆಟನ್ ಭಾಷಾವರ್ಗಕ್ಕೆ ಸೇರಿದ ಟೆಬೆಟೊ-ಬರ್ಮೀ ಉಪವರ್ಗದ ಒಂದು ಭಾಷೆ. ಮೂಲಭೂತವಾಗಿ ಇದು ಏಕಾಕ್ಷರ ಭಾಷೆ. ಅಂದರೆ ನಿರ್ದಿಷ್ಟವಾಗಿ ಒಂದು ಅಕ್ಷರದ ಆಕೃತಿಮಾನಗಳು ಇದರಲ್ಲುಂಟು. ಇದು ಒಂದು ತಾನಭಾಷೆ (ಟೋನ್ ಲ್ಯಾಂಗ್ವೇಜ್) ಸಹ ಹೌದು. ಒಂದು ನಿಮ್ನ-ಸ್ವರಾಘಾತ ಮತ್ತು ಮೂರು ಉಚ್ಚ-ಸ್ವರಾಘಾತ ಮಾದರಿಯ ಅಕ್ಷರಗಳು ಇದರಲ್ಲಿ ಕಂಡುಬರುತ್ತವೆ.

## ಬರ್ಮೀ ಭಾಷೆ ಕ್ರಿಯಾಪದ 
ಅಂತಿಮ ಕ್ರಿಯಾಪದಕ್ಕೆ ಮೊದಲು ಬರುವ ಪದಗಳ ಕ್ರಮ ಈ ಭಾಷೆಯಲ್ಲಿ ಸಾಪೇಕ್ಷವಾಗಿ ನಿರ್ಬಂಧಕ್ಕೆ ಒಳಗಾಗಿರುವುದಿಲ್ಲ. ಅದರಲ್ಲೂ ಅನೇಕ ವೇಳೆ ವಾಕ್ಯ ರಚನೆಯ ಸಂಬಂಧಗಳನ್ನು ತೋರಿಸಬೇಕಾದರೆ ಅಂತ್ಯಪ್ರತ್ಯಯಗಳನ್ನು ಬಳಸಲಾಗುತ್ತದೆ. ಆದರೆ ಪ್ರಧಾನ ಕ್ರಿಯಾಪದದೊಡನೆಯೆ ವಾಕ್ಯ ಕೊನೆಗೊಳ್ಳುತ್ತದೆ. ಬರ್ಮೀ ಆಡು ಭಾಷೆಯ ಸಮೀಕರಣಾತ್ಮಕ ವಾಕ್ಯಗಳಲ್ಲಿ ಸಂಯೋಜಕ ಕ್ರಿಯಾ ಪದಗಳನ್ನು ಬಳಸುವುದಿಲ್ಲ. ಎಣಿಕೆ ಮಾಡಬೇಕಾದರೆ ಸಂಖ್ಯಾವಾಚಕಗಳ ಪ್ರಯೋಗ ಉಂಟು.

## ಬರ್ಮೀ ಭಾಷೆ ಪದಸಂಪತ್ತು 
ಬರ್ಮೀ ಭಾಷೆ ಅನೇಕ ಧಾರ್ಮಿಕ ಮತ್ತು ದಾರ್ಶನಿಕ ಪದಗಳನ್ನು ಪಾಳಿ ಮತ್ತು ಸಂಸ್ಕೃತ ಭಾಷೆಗಳಿಂದ ಎರವಲಾಗಿ ಪಡೆದುಕೊಂಡು ತನ್ನದಾಗಿಸಿಕೊಂಡಿದೆ. ಅನೇಕ ಬಗೆಯ ಮೀನುಗಳ ಮತ್ತು ಮರಗಿಡಗಳ ಹೆಸರುಗಳನ್ನು ಮಾನ್ ಭಾಷೆಯಿಂದ ಪಡೆದುಕೊಂಡಿದೆ. ಹಾಗೆಯೇ ವೈಜ್ಞಾನಿಕ ಮತ್ತು ರಾಜಕೀಯ ಪದಗಳನ್ನು ಇಂಗ್ಲಿಷಿನಿಂದ ತೆಗೆದುಕೊಂಡಿದೆ. ಅರಬ್ಬಿ, ಬಂಗಾಳಿ, ಮಲಯ ಮತ್ತು ಪೋರ್ಚುಗೀಸ್ ಭಾಷೆಗಳಿಂದಲೂ ಹಲವಾರು ಪದಗಳು ಬರ್ಮೀ ಭಾಷೆಯಲ್ಲಿ ಸೇರಿಹೋಗಿವೆ.

## ಬರ್ಮಾದಲ್ಲಿ ಮಾತನಾಡುವ ಇತರ ಭಾಷೆ 
ಬರ್ಮ ಒಕ್ಕೊಟದಲ್ಲಿ ಮಾತನಾಡುವ ಇತರ ಭಾಷೆಗಳೆಂದರೆ ಶಾನ್ ಭಾಷೆ(7%), ಕಾರೆನ್ ಭಾಷೆ(8%) ಮಾನ್ ಭಾಷೆ(2%) ಚಿನ್ ಭಾಷೆ ಮತ್ತು ಜಿಂಗ್‍ಪಾ ಭಾಷೆ.

## ಉಲ್ಲೇಖಗಳು 
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಭ್ಯರ್ಥಿ

:***ಅರ್ಜಿದಾರ** ಲೇಖನಕ್ಕಾಗಿ ಇಲ್ಲಿ ನೋಡಿ.*
**ಅಭ್ಯರ್ಥಿ**, ಅಥವಾ **ನಿರ್ದಿಷ್ಟನಾಮಿ**, ಒಂದು ಪ್ರಶಸ್ತಿ ಅಥವಾ ಗೌರವದ ಭಾವೀ ಗ್ರಾಹಿ, ಅಥವಾ ಯಾವುದೋ ರೀತಿಯ ಸ್ಥಾನಕ್ಕಾಗಿ ಅರಸುತ್ತಿರುವ ಅಥವಾ ಪರಿಗಣಿಸಲ್ಪಡುತ್ತಿರುವ ವ್ಯಕ್ತಿ; ಉದಾಹರಣೆಗೆ:
* ಒಂದು ಕಾರ್ಯಸ್ಥಾನಕ್ಕೆ ಚುನಾಯಿತನಾಗಲು — ಈ ಸಂದರ್ಭದಲ್ಲಿ ಅಭ್ಯರ್ಥಿ ಆಯ್ಕೆ ಪ್ರಕ್ರಿಯೆ ನಡೆಯುತ್ತದೆ.
* ಒಂದು ಗುಂಪಿನಲ್ಲಿ ಸದಸ್ಯತ್ವ ಪಡೆಯಲು

"ನಾಮನಿರ್ದೇಶನ"ವು ರಾಜಕೀಯ ಪಕ್ಷದಿಂದ ಒಂದು ಕಾರ್ಯಸ್ಥಾನಕ್ಕೆ ಚುನಾವಣೆಗಾಗಿ ಅಥವಾ ಒಂದು ಗೌರವ ಅಥವಾ ಪ್ರಶಸ್ತಿ ನೀಡಲು ಒಬ್ಬ ಅಭ್ಯರ್ಥಿಯನ್ನು ಆಯ್ಕೆಮಾಡುವ ಪ್ರಕ್ರಿಯೆಯ ಭಾಗವಾಗಿದೆ. ಈ ವ್ಯಕ್ತಿಯನ್ನು ನಿರ್ದಿಷ್ಟನಾಮಿ ಎಂದು ಕರೆಯಲಾಗುತ್ತದೆ. ಪಕ್ಷದ ನಾಮನಿರ್ದೇಶನಕ್ಕಾಗಿ ಅಥವಾ ಚುನಾವಣಾ ಕಾರ್ಯಸ್ಥಾನಕ್ಕಾಗಿ ಸ್ಪರ್ಧೆಯಲ್ಲಿ ಅಭ್ಯರ್ಥಿಯಾಗುವ ಕ್ರಿಯೆಗೆ "ಉಮೇದುವಾರಿಕೆ" ಎಂದು ಕರೆಯಲಾಗುತ್ತದೆ. ಸಂಭಾವ್ಯ ಅಭ್ಯರ್ಥಿ ಪದವನ್ನು ಔಪಚಾರಿಕ ಅಭ್ಯರ್ಥಿಯಾಗುವನೆಂದು ಊಹಿಸಲಾದ ಯಾರನ್ನಾದರೂ ವರ್ಣಿಸಲು ಬಳಸಬಹುದು.

ಪ್ರಾತಿನಿಧಿಕ ಪಕ್ಷೀಯ ಪ್ರಜಾಪ್ರಭುತ್ವದಲ್ಲಿನ ಸಾರ್ವಜನಿಕ ಪದಕ್ಕಾಗಿ ಚುನಾವಣೆಗಳ ವಿಷಯದಲ್ಲಿ, ಒಂದು ರಾಜಕೀಯ ಪಕ್ಷದಿಂದ ಆಯ್ಕೆಮಾಡಲ್ಪಟ್ಟ ಅಭ್ಯರ್ಥಿಯನ್ನು ಸಾಮಾನ್ಯವಾಗಿ ಆ ಪಕ್ಷದ ನಿರ್ದಿಷ್ಟನಾಮಿ ಎಂದು ಹೇಳಲಾಗುತ್ತದೆ. ಪಕ್ಷದ ಆಯ್ಕೆಯನ್ನು ಸಾಮಾನ್ಯವಾಗಿ ಪಕ್ಷದ ನಿಯಮಗಳು ಮತ್ತು ಯಾವುದೇ ಅನ್ವಯಿಸುವ ಚುನಾವಣಾ ಕಾಯಿದೆಗಳ ಪ್ರಕಾರ ಒಂದು ಅಥವಾ ಹೆಚ್ಚು ಪ್ರಾಥಮಿಕ ಚುನಾವಣೆಗಳನ್ನು ಆಧರಿಸಿ ನೆರವೇರಿಸಲಾಗುತ್ತದೆ.

ಅವರು ಆಗಲೇ ಪದವನ್ನು ನಿರ್ವಹಿಸುತ್ತಿದ್ದರೆ ಮತ್ತು ಮರುಚುನಾವಣೆ ಅರಸುತ್ತಿದ್ದರೆ ಅಂಥ ಅಭ್ಯರ್ಥಿಗಳನ್ನು "ಸ್ಥಾನಿಕರು" ಎಂದು ಅಥವಾ ಒಬ್ಬ ಸ್ಥಾನಿಕನನ್ನು ಸ್ಥಾನಚ್ಯುತಗೊಳಿಸಲು ಅರಸುತ್ತಿರುವ ಅಭ್ಯರ್ಥಿಗಳನ್ನು "ಸವಾಲುಗಾರರು" ಎಂದೂ ವರ್ಣಿಸಬಹುದು.

ನೇರ ಪ್ರಜಾಪ್ರಭುತ್ವದಲ್ಲಿನ ಸಾರ್ವಜನಿಕ ಪದಕ್ಕಾಗಿ ಚುನಾವಣೆಗಳ ವಿಷಯದಲ್ಲಿ, ಅಭ್ಯರ್ಥಿಯನ್ನು ಯಾರಾದಾರೂ ಅರ್ಹ ವ್ಯಕ್ತಿಯು ನಾಮನಿರ್ದೇಶಿಸಬಹುದು—ಮತ್ತು ಸಂಸದೀಯ ವಿಧಾನಗಳನ್ನು ಬಳಸಿದರೆ, ನಾಮನಿರ್ದೇಶನವನ್ನು ಅನುಮೋದಿಸಬೇಕು, ಅಂದರೆ, ಎರಡನೇ ವ್ಯಕ್ತಿಯಿಂದ ಸಮ್ಮತಿ ಪಡೆಯಬೇಕು.

## ಉಲ್ಲೇಖಗಳು
ವರ್ಗ:ಚುನಾವಣೆಗಳು
ಮಾಳವಿಕ ವೇಲ್ಸ್

'ಮಾಲಾವಿಕ ವೇಲ್ಸ್' (ಮಲಯಾಳಂ:മാളവിക വെയിൽസ്)ಒಂದು ಭಾರತೀಯ ಚಿತ್ರ ದೂರದರ್ಶಕ ಮತ್ತು ಶಾಸ್ತ್ರೀಯ ನೃತ್ಯಗಾರ್ತಿ. ತ್ರಿಶೂರ್ನ ಮಲಯಾಳಿ ಕುಟುಂಬದಿಂದ. ಮಲವರ್ವಾಡಿ ಆರ್ಟ್ಸ್ ಕ್ಲಬ್ನಲ್ಲಿ ಅವರ ಮೊದಲ ನಟನೆಯ ಪಾತ್ರವಾಗಿತ್ತು. 'ಪೊನ್ನಂಬಿಲ್' ಚಿತ್ರವು 'ಪೊನ್ನೂ' ಚಿತ್ರದಲ್ಲಿ ಮಝವಿಲ್ ಮನೋರಮಾರಿಂದ ವಿತರಿಸಲ್ಪಟ್ಟಿತು, ಇದರಲ್ಲಿ ರಾಹುಲ್ ರವಿ ನಟಿಸಿದ್ದಾರೆ.
## ವೈಯಕ್ತಿಕ ಜೀವನ 
ಮಾಲವಿಕಾ ವೇಲ್ಸ್ ತ್ರಿಶೂರಲ್ಲಿ ಪೀ.ಜಿ.ವೇಲ್ಸ್ ಮತ್ತು ಸುಡಿನಾ ವೇಲ್ಸ್ ದಂಪತರುಗೆ ಜನಿಸಿದರು. ಒಬ್ಬ ಹಿರಿಯ ಸಹೋದರ ಮಿಥುನ್ ವೆಲೀಸ್. ಅವರು ತ್ರಿಶ್ಶೂರ್ನಲ್ಲಿರುವ ಹರಿ ಶ್ರೀ ವಿದ್ಯಾ ನಿಧಿ ಶಾಲೆಯಲ್ಲಿ ಅಧ್ಯಯನ ಮಾಡಿದರು. ನಂತರ, ಅನುಪಮ್ ಖೇರ್ ಮುಂಬೈ ಅಭಿನಯದ ಡಿಪ್ಲೊಮಾದಲ್ಲಿ ಅಭಿನಯಿಸಿದರು. ಮಲವಿಕಾ ಆರು ವರ್ಷಗಳ ವಯಸ್ಸಿನಲ್ಲಿ "ಗುರುವಾಯೂರ್ ಶ್ರೀ ಕೃಷ್ಣ ದೇವಸ್ಥಾನ", "ಆರೊಟ್ಟಾಯತ್ತು" ಮೂರು ವರ್ಷಗಳ ನಂತರ ನೃತ್ಯವನ್ನು ಅಧ್ಯಯನ ಮಾಡಲು ಪ್ರಾರಂಭಿಸಿದರು. ಕಲಾಮಂಡಲಂ ಕ್ಷಮಾವತಿ, ಕಲಾಮಂಡಲಂ ಪ್ರಸನ್ನ ಉನ್ನಿಯಂತಹ ಸ್ನಾತಕೋತ್ತರ ಅಧ್ಯಯನದಲ್ಲಿ ಅವರು ಅಧ್ಯಯನ ಮಾಡಿದರು. ಭರತನಾಟ್ಯಂ, ಮೊಹಿನಿಯಾಟಂ ಮತ್ತು ಕೂಚಿಪುಡಿಯಲ್ಲಿ ತರಬೇತಿ.

## ವೃತ್ತಿಜೀವನ 
ಅವರು 2009 ರಲ್ಲಿ ಮಿಸ್ ಕೇರಳ ಸ್ಪರ್ಧೆಯಲ್ಲಿ ಭಾಗವಹಿಸಿದರು. 16 ನೇ ವಯಸ್ಸಿನಲ್ಲಿ, ಅವರು ಕಿರಿಯ ಸ್ಪರ್ಧಿಯಾಗಿದ್ದರು. ಮಮ್ಮುಟ್ಟಿ ಅವರನ್ನು ಮೂರನೇ ಸುತ್ತಿನಲ್ಲಿ 'ಬ್ಯೂಟಿಫುಲ್ ಹಿಟ್' ಎಂದು ಆಯ್ಕೆ ಮಾಡಲಾಗಿದೆ. ವಿನೀತ್ ಶ್ರೀನಿವಾಸನ್ ತಮ್ಮ ಚಲನಚಿತ್ರಗಳನ್ನು ಮದವಡಿ ಆರ್ಟ್ಸ್ ಕ್ಲಬ್ನಲ್ಲಿ ಭೇಟಿಯಾದರು.

ಮಲವರ್ವಾಡಿ ಆರ್ಟ್ಸ್ ಕ್ಲಬ್ ಮೊದಲ ಬಿಡುಗಡೆಯಾದರೂ, ಲೆನಿನ್ ರಾಜೇಂದ್ರನ್ ಅವರ 'ಮಕರರಾ' ಮೊದಲೇ ನಟಿಸಿದ್ದರು. 6 ನೇ ತರಗತಿಯಲ್ಲಿ ಓದುತ್ತಿದ್ದಾಗ ಅವರು 'ಆಯಿಶಾ' ಅವರ ಸಾಕ್ಷ್ಯಚಿತ್ರದಲ್ಲಿ ಅಭಿನಯಿಸಿದ್ದಾರೆ. ಕವ್ಯಾ ಮಾಧವನ್ ಅವರು 'ಮೇರಿ' ಚಿತ್ರದಲ್ಲಿ ಅಭಿನಯಿಸಿದ್ದಾರೆ, ಅಲ್ಲಿ ಅವರು ನಂದೀಶ್, ಪಥಕಮೆ, ಪಾಲಂ ಕನ್ನಡ ರೀಮಾಕ್ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ನಂತರ * ನನ್ನದು ಫ್ಯಾನ್ ರಾಮು * ಕೊನೆಯಲ್ಲಿ ಆಕೆ ಭೇಟಿ ನಟ "ವಿನೀತ್," ನಿರ್ವಹಿಸಿದ ಆಂಗ್ಲೋ-ಇಂಡಿಯನ್ ಕಲಾತ್ಮಕ ಚಿತ್ರ ಮಗಳಾದ ಆಡಿದ ಕಥಕ್ಕಳಿ ಕಲಾವಿದ 'ಯಲ್ಲಿನ' a'attakatha '' ..

ನಾನು ಕಿವುಡ ಮೂಗ, ಅವರು 'satham indha ದಿನ, 2014 ರಲ್ಲಿ "ತಮಿಳಿಗೆ ಚೊಚ್ಚಲ' 'ಸೇರಿದಂತೆ ವಿದ್ಯಾರ್ಥಿಗಳ ಒಂದು ಶಿಕ್ಷಕನಾಗಿ ಕಾಣಿಸಿಕೊಂಡರು, ಅರ್ಥ. ವಿಷ್ಣು Parameshwar.In 2015, ತನ್ನ ಮೊದಲ ತೆಲುಗು ಚಿತ್ರ "dha'ari" ನಟಿಸಿದರು, TV ಸರಣಿ peannambili [[ನ ಮಳೆಬಿಲ್ಲು ಟೈಮ್ಸ್ ಪ್ರಸರಣ] ತಮ್ಮ ಟೆಲಿವಿಷನ್ ಚೊಚ್ಚಲ ಮೂಲಕ ತ್ರಿಕೋನ ಪ್ರೇಮಕಥೆ ಶ್ರೀನಿವಾಸ್ ನಿರ್ದೇಶನದ, ನಾನು ಹಲೋ ಅರ್ಥ ಸಹಿ ಮಾಡಿದೆ.
ಈಗ ಆಕೆ ಜಾನಕಿ (ಆತ್ಮ), (ರಾಹುಲ್ ರವಿ ಜೋಡಿ) ದಕ್ಷಿಣ ಭಾರತದ, ಬಹುಭಾಷಾ ಸರಣಿ ಅನುಪಮಾ ತಾಯಿ ಎದುರಿಸಲು ಸೂರ್ಯ, ಮಳೆಬಿಲ್ಲಿನ ಮನೋರಮಾ ಟಿವಿ, ಸೂರ್ಯ ಟಿವಿ, ಜೆಮಿನಿ ಟಿವಿ ಮತ್ತು ಉದಯ ಟಿವಿ ammuvinte ಎದುರಿಸಬೇಕಾಗುತ್ತದೆ ಆಗಿದೆ, "ನಂದಿನಿ" ಕೆಲಸ.

## ಪ್ರಶಸ್ತಿಗಳು 
* 2016 - ಯೂನಿಟಿ ಟೈಮ್ ಫಿಲ್ಮ್ ಪ್ರಶಸ್ತಿಗಳು: ಅತ್ಯುತ್ತಮ ನಟಿ (ಪೊಟ್ಟಾಂಪಿಲೋಕ್)
* 2016 - ಮಣಿಪುರ  ಮಿಂಚಿನ TV ಪ್ರಶಸ್ತಿ ಅತ್ಯುತ್ತಮ ದೂರದರ್ಶನ ನಟ (ಸ್ತ್ರೀ) 2016 (ಪೊನ್ನಂಪಲ್ಲಿಗಾಗಿ).

## ಚಿತ್ರಗಳು
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Official website 
* 

ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ವರ್ಗ:೧೯೯೨ ಜನನ